
FOREWORD. 


TO  the  poems  of  Mr.  Dunbar  no  introduction  is  necessary 
in  this  part  of  the  country.  "  Stoneywood  is  a 
familiar  nom  de  plume  in  several  newspapers,  and  a  previous 
volume  of  verse,  "  A  Guff  o'  Peat  Reek,"  in  no  wise 
belied  its  title,  for  the  edition  vanished  swiftly  and  easily, 
like  a  wisp  of  peat  smoke.  Copies  are  now  unobtainable, 
and  a  like  good  fortune  should  attend  the  present  collection. 
The  Doric  to-day,  one  is  reluctantly  compelled  to  fear,  is 
in  a  condition  far  from  robust.  Vernacular  writing  in  the 
strict  and  traditional  dialect  has  tended  to  lose  flexibility, 
and  to  present  itself  as  something  in  our  world  but  not  of 
it.  as  an  anachronism,  as  a  curiosity;  and  its  effect  is  not 
to  revivify  the  Scots  tongue.  But  verse  in  the  easy  current 
speech  of  the  people,  verse  such  as  Mr.  Dunbar  writes 
happily,  brightly,  and  with  facility,  finds  at  once  its  ready 
audience.  It  does  not  seek  after  words  and  phrases  that 
have  fallen  into  disuse,  nor  does  it  hanker  after  any  flourish 
or  ornament  which  is  not  in  keeping  with  its  own  fresh  and 
natural  simplicity.  To  the  country  people  the  faithful 
pictures  drawn  in  the  poems  which  follow  will  be  a  welcome 
and  striking  reflection  of  a  style  of  life  that  is  fast  disappearing, 
while  the  songs  —  Mr.  Dunbar's  especial  strength  —  are 
frequently  melodious  with  that  quiet,  almost  plaintive  melody 
which  goes  straight  to  the  heart  to  cheer  and  refresh  it. 
Principally  because  **  Stoneywood  "  has  looked  at  his 
world  and  knows  his  nation  and  because  he  shuns  all  the 
devious  paths  which  lead  away  from  the  true,  unaffected, 
human  spirit  of  the  Doric,  these  poems  fulfil  those  high  hopes 
which  inspire  so  many  writers  as  they  murmur  their 
valedictory,  "  Go,  little  book." 

A.    K. 
Aberdeen. 

A  sough  o'  the  caller  moorland, 
A  breath  o'  the  hills  o'  hame, 

The  sang  o'  a  wimplin'  bumie, 
Leal  he'rts  a'  lo'e  the  same. 

The  guff  o'  a  murlin    peat  fire, 

The  lilt  o'  the  lao'rock  sweet, 
An'  a  whiff  o'  the  dear  aul'  doric 
'  my  happiness  complete. 

THE  FLEGGIN'  O'  DROUTHY  TAM. 


[""HE   nicht    wis    dark,    an*    Tarn    wis    fou,    an*    on   his 
•••       hamewith  wye, 

An*  aft  he  gied  a  muckle  rift,  an*  fyles  a  muckle  sigh; 
He'd  been  faur  wine  wis   rosy   reid,   an*    stoups  o*  barley 

bree 
Hed    gart   him   crack   his    thooms    at   care,    an*    lauch   wi* 

rantin*  glee. 
Anither  stoup  !  "   wis  a*   the    cry;    "  come,   jist    anither 

yet !  " 

Noo  Tam  wid  raither  rowe  than  rin,  an*  scarce  could  haud 
a  fit. 

He  waunnert  ower  the  breemy  brae,   an*   steytert  doon  the 

howe, 

An*  nearhan*  cam*  tae  tine  himsel*  faur  boggy  rashes  growe. 
He  crossed  the  briggie   ower  the  burn  upon  his  han's   an* 

knees ; 

It  teen  a  fyle,  for  aft  he  stopped  tae  gie  himsel*  a  reeze. 
'  Ye're  deein*  fine  noo,  Tam,"  said  he.     "  Hoot !  canny 

man,  tak*  care, 
Or,  haith,  ye'll  get  the  weetest  sark  ye've  hed  sin*  Aikey 

Fair." 

A    weety   mist   cam*    trailin*    by,    an*    queeled    him    wi* 

its  breath. 
Tam   shuddered    like    a   nakit   bairn,    an*    thocht    it    wis    a 

wraith. 

The  sang  wis  frozen  in  his  mou*,  the  hair  steid  on  his  heid, 
An*  caul'  an'   stiff  in  ilky  vein  wis  ilky  drap  o'  bleed; 
His  gashelt  teeth  were  dirlin'  like  the  clappers  o*  a  mull, 
An*  weet  aneth  his  bonnet  ran  the  sweat  upon  his  skull. 

A    shape   raise   fae   the   lang,    weet   girss — twa    glowerin', 

fiery  een 
Set  Tarn's  knees  wabblin'  like  a  deuk  fin   howd'rin'  ower 

the  green; 
His  dwebble  legs  boo't  like  a  rash,  ower  on  his  wime  he 

fell, 
An*   bored   his  nose   amo*   the   yird,    an*   nearhan*    smored 

himsel*. 
"  Oh,   Lord  !  "  he  groaned,  "  Oh,  Lord,   or  deil,  fatever 

ye  may  be, 
I  pray  ye  gie  me  mercy,  sirs — haud  aff  yer  han's  fae  me." 

"  I  hinna  been  a  kirk-gyaun  chiel,   bit  noo   I'm  gyaun  tae 

men', 

An*  ilky  Sunday  i*  the  kirk  ye'll  see  me  steppin*  ben; 
I'll  throw  nae  mair  at  pitch  an'  toss;  I'll  burn  my  pack  o* 

cairts, 

An'  cast  nae  mair  a  winnin*  e'e  upon  the  queen  o*  hairts. 
Oh,  Lord,  I've  been  a  wicket  deil,  but  gin  ye'll  lat  me  aff, 
I'll  be  as  hairmless  efterhin  as  ony  sookin*  cauf." 

I'll  never  lip  the  drink  again — at  least,"  said  wily  Tam, 
"  Unless  an*  antrin  neeper  war  tae  offer  me  a  dram." 
The    shape    here    gied    an    angry    grumph ;    Tam    gied    a 

backward  dird; 

'  Weel,    weel,"    he    roared,    "  I    winna   hae't — noo,    nae 
anither  wird; 

There's  nocht'll  weet  my   thrapple  noo,   bit   water   a*    my 

days; 
Oh,  dear — Oh,  deil — kind,  cantie  deil  " — an'  Tarn  begood 

tae  f raize. 

*'  Oh,  awfu'  Presence,"  blubbert  Tarn,  "  jist  gie's  anither 

chance, 

I'll  never  kiss  a  quine  again,  nor  hooch  anither  dance; 
I'll  lock  the  chaumer  door  at  nine,  an'  bed  mysel'  gin  ten, 
An'  at  the   gweed  byeuk   ilky  nicht  a  hale  roon  *oor  I'll 

spen*; 

An",  oh,  dear  deil,  or  fat  ye  be,  I've  naething  mair  tae  say, 
An*  gin  ye  binna  gyaun  tae  spare,   be  swuppert  than,  an' 

slay." 

Noo,  like  a  lickit  littlan,  Tam  lay  sabbin'   a'  his  micht, 
An*  closer  cam'  the  creepin'  mist,  an*  darker  grew  the  nicht; 
Tam  aft  hed  sawn  his  royt  wild  aits,  an*  noo  he  hed  tae 

reap, 

Bit  lang  afore  the  mornin*  he  wis  snorin*  soun*  asleep; 
An*  there  amo*  the  weety  girss  he  spent  nicht *s  mirkest  oors, 
An*  kent  nae  o*  the  eerie  spell  o*  midnicht's  witchin*  pooers. 

The   shape   that    lang    hed    steid   ower    Tam   gaed   lowin* 

thro  we  the  dark, 
An'  fin  the  mornin'  cam'  the  dyow  sat  weet  on  Tarn's  fite 

sark; 

He  ca'd  the  yird  oot  o*  his  een,  an*  clawed  his  raivelt  heid, 
An'  leuch  tae  fin*  himsel'   alive  instead  o'  lyin*   deid. 
But,   oh,  frail  mortals,   ha'e  a  care,  lest,   -fin  ye're  geylies 

fou, 
ife  Tam,  ye  grocel  latch,  an'  pray  for  mercy  fae  a  coo. 

ST.  ANDREW'S  NIGHT. 


WHEN  bauld  St.  Andrew's  nicht  cam'  roon 
A  core  foregethered  i'  the  toon 
Tae  hae  a  rant  or  lilt   a  tune, 
An'  teem  a   jovial  jorum. 

They  suppit  kail  an'  gweed  kail  brose, 
Whilk  needs  nae   praise    in  rhyme  or  prose, 
Till  faces  low't  like  reidest  rose, 
Or   kaim  o'    cockalorum. 

Comes  cock-a-leekie — gweedly  fairin', 
An'  haddies  sweet,  an'  caller  herrin', 
There  was  eneuch   for  a',  an*  sparin,' 
As   fest  as  thrapples  store  'em. 

The  swuppert  baad  that  mony  a  morn 
Had  laucht  the  racin'  win'  tae  scorn, 
In  maamy  bree  noo  did  adorn 
Ilk  platter,  thick  as  stoorum. 

Syne  cam'   the  haggis,  het  an'  reekin', 
Its  spicy  guff  ilk  nose  was  seekin*, 
An*  nae  a  tongue  had  room  for  speakin* 
Till  nippies  swack  did  score   'em. 

The  rossen  breist  o*  some  fat  nowt 
That  aft  'mang  juicy  girss  did  rowt, 
The  deil  a  ane  o*   them  wad  flout, 
But  scowft  what  was  afore  *em. 

Noo  sheep's  held  roon  the  table  creeps, 
Alang  wi'   birsled  tatties,  neeps, 
An'  whang  o'  ither  stuff  in  heaps; 

Some  winnert  whaur  they'd  store  'em. 

Wi'    feesant  here,  an*  peertricks  there, 
Stoot  mealie  puddens  an'  tae  spare, 
Ye  wad   "a*  thocht  some  had  nae  ser', 
Sae  he'rty  they  did  lower  'em. 

Neist  rich  plum  duff  an'  aipple  tairt, 
An*   "  trumlin*   tarn  "  sae  sweetly  ser't 
Gart  ilka  chiel  pray  tae  be  spare  *t 
Tae  form  the  happy  quorum. 

Some  noo  made  wye  their  teeth  tae  pyke, 
Some  crackit  nilts  an'  jist  sic  like, 
While  tongues  were  bizzin'  like  a  byke, 
Wi*   naething  noo  tae  bore   *em. 

Wi*   sang  an*  news  the   *oors  sped  by, 
While  pleasure  beamed  in  ilka  eye, 
An'  care  gaed  wannerin'  wi'  a  sigh 
Ayont   aul'  Cairngorum. 

A  deoch-an-dorris,   nane  may  doot, 
Was  quaff 't  afore  they  daunert  oot, 
Whaur   shone  the  meen's   sharp-nibbit  snoot; 
Some  swore  they  saw  a  score  o'  'em. 

An*  so  wi*  sang  an*  he'rtsome  cheer, 
Wi'   auld  acquaintance  aye  sae  dear, 
They  heild  St.  Andrew's  nicht,  this  'ear, 
As  ithers  did  afore  'em. 

THE  LOUPIN'  TROOT. 


IT  loupit  in  the  mornin',  an'  it  loupit  on  till  nicht, 
An*   its  glintin',    silv'ry  wymie  was  a   bonnie,   bonnie 

sicht; 

It  micht  hae  been  a  fairy,  or  a  kelpie,  or  a  sprite, 
As  it  loupit  in  the  sunlicht  makin'  rings  o*  sheer  delight. 

The  bairnies  steid  an*  watched  it  wi*  their  fingers  in  their 

mou's, 
An*  when  they  were  ahin   the  skweel    'twas  aye  their  ae 

excuse; 
They  tholed  their   pandies,  smilin',  but,  as  sune's  they  a* 

wan  oot, 
They  were  fleein*  tae  the   briggie  an*  the   bonnie,   loupin' 

troot. 

The  domin*  daunert  doon  ae  day  ;  ae  blink  he  got  o't  richt, 
Neist  meenit  he  was  fleein'  like  a  sklint  o*  livin*  licht, 
Syne  doon  again  cam*  spangin',   an*  pechin*  as  he  ran, 
An*  bucklin*  ticht  thegither  a*  his  soople  fishin*  wan*. 

He  tried  **  mairch  broons  "   an*   "  hare  lugs,"   an*  twined 

an*   birred  his  reel, 

He  clean  forgot  the  littlins,  an*  their  lessons,  an*  the  skweel; 
For  'oors  he  tried  a*  wily  airts — an*  muckle  was  his  fame — 
But  had,  at  last,  tae  leave  the  trootie  loupin*  aye  the  same. 

The  muckle  smith  neist  heard  o't,  an'  he  flang  his  hemmer 

doon, 
An'   tauld  the  canty  cobbler,   an*   they  quickly  hied  them 

roon; 

The  mullert  left  his  rinnin*   wheel  tae  binner  at  its  will, 
An'  aff  he  gaed,  amo*  the  lave,  tae  try  his  cunnin*  skill. 

They  tempit  it  wi'  dyowie  worms,  wi'  waumlin'  heids  an' 

tails; 
Wi'    clippin's   o'    a   puddick,    an'    wi*    lang-horned    sliv'ry 

snails; 
Wi*    spiders,  mochs,  an*   bummers,   ay,   an*    a*  kin-kine  o* 

flees; 
Wi'  shuet,  fat,  an*  girsels,  an'  wi*  neuks  o'  birselt  cheese. 

Some  tried  it  at  the  dawnin'  when   the   dewdraps  gemmed 

the  green, 

An*  ithers  tried  it,  sleekit-like,  at  hush  o*  gloamin*  e'en; 
But  it  mattered  nae   a  docken,   an*   they   micht  'a'    hained 

their  wark 
For  aye  the  trootie  loupit  on  fae  morn  tae  deepest  dark. 

The  parson  thocht  tae  try  his  han';  the  trootie  loupit  heich, 
'Twas  richt  aneth  his  nose,  an'  gart  him  blinter  an*  cry, 

"  Feich  !  " 

He  spent  the  hale  week  at  it;  an*  on  Sunday  fowk  declared 
That  **  caul*  kail  het  again  "  was  jist  the  truth  o*  hoo 

they  fared. 

The  Laird  cam*  doon  the  water,  flingin*  mony  a  bonnie  line, 
That  lichtit  on  ilk  ripple,  saft  as  westlin*  win*  sae  fine, 
He  lured  it  up,  he  lured  it  doon,  he  tried  in  sun  an*  shooer, 
But  deil  a  ane  o's  airts  could  get  the  trootie  in  his  pooer. 

But  ae  day  cam*  a  tinker  loon  wi*  sun-brunt,  barkit  cheeks, 
A  towsy  heid,  a  lauchin*  e'e,  an*  nae  doup  at  his  breeks, 
He  steid  an'  glowert  a  fylie,  syne  he  thrummelt  in  his  pooch, 
An'  doon  ahin  the  hingin*  saugh  did  quate  an*  canny  slooch. 

He  ca'd  amo'  the  soughin'  seggs  an'   dockens,  till,  at  last, 
A   sappy    "  hairy  granda  "   on  his  boo't   preen  was   stuck 

fast, 
An'    on  his  wyme,  upon   the  saugh,   he    lay  tae   drap  his 

line— 
Nae  varnished  silk,  but  jist  a  twa-three  yairds  o*   merchan* 

twine. 

He  waited  till  the  trootie  loupit  Bonnie,  richt  aneth, 

His   tongue  stuck  i'  the  reef  o's  mou',  an*   fleyt  tae  blaw 

his  breath, 

He  drapped  the  hairy  wormie  wi'  a  canny,  knacky  heave — 
An*  in  a  blink  the  loupin'  troot  was  grippit  in  his  nieve. 

The  wird  flew  roon;  the  bairnies  grat;   the   domin*  clawed 

his  croon; 
The  smith  an'  cobbler  swore  an'  aith,  the  thievin'  tink  tae 

droon; 

The  loon,  richt  wily,  met  the  Laird,  wha  niffert  wi'  a  groat, 
An'  that  same  nicht  the  loupin'  troot  gaed  loupin*  doon  his 

throat. 

ADDRESS  TO  THE  AUL'  BRIG  O* 
BALGOWNIE. 


HAIL,  eence  again,   aul*  hoary  Brig  ! 
Aye  stannin'  siccar,  douce,   an'  trig, 
An*  feint  a  favour  dae  ye  prig 

Fae  een  or  neen; 

An*  spite  o*  dolefu'    prophet's  rhyme, 
An*  spite  o*   weather,  tide,  an'   time, 
Ye  haud  thegither,   steen  an*   lime, 
Yet  far  fae  deen. 

The  rivin*  win's  o*  blusterin*    Mairch 
Hae  left  nae  scrat  on  your  braw  airch, 
An*  soor-mou'd  critics  vain  may  search 

For  shak'   or  trummle; 
An*  mithers'  sons  on  mear's  ae  foal 
May  daur  ye  wi*  their  wecht  tae  thole; 
As  well  micht  try  some  howkin*  mole 

Tae  gaur  ye  tummle. 

Ye  steid  ere  yet  I  saw  the  licht, 
An*  when  I've  gane  fae  human  sicht 
Ye'll  still  be  stannin*,  snod  and  ticht, 

Lang  years  tae  come; 
An*  roon  the  aul',  grey,  foggy  wa's 
Shall  generations  come  tae  pause, 
Where  eence  prood  fashion,  prinked  wi'  braws, 

Ate  Pleasure's  crum'. 

Noo  where  are  they  o'  bygane  years, 
Wha  leuch  at  Fate  wi'  tentless  sneers, 

An',  young  an'  swack,  kent  nocht  o*  fears, 

Or  thocht  o'  death  ? 
In  mony  a  green  kirkyaird  they  He — 
Where  a*  frail  mortals  ha'e  tae  hie — 
'Neath  kindly  sod.     Gane  fae  the  eye 

An'  memory  baith. 

An'  this  frail  race  wha  rule  oor  day, 
An'  mak'  life  hell  for  hell's  poor  pay, 
Maun  meet  their  fate  in  life's  decay, 

While  ye  live  on, 
Wi'  pride  an*  honour  a'  your  ain, 
A   cherished   link  in  time's   lang  chain, 
A  note  in  music's  sweet  refrain 

That  hallows  Don. 

Oh  !  may  thy  aul'  grey  lichened  steens 
Be  stannin*  aye  when  my  poor  beens 
Are  ground  tae  dust;  an'  years  at  ween 's 

Lang  hunners  lie; 

An'  fae  some  nyeuk — gin  nyeuk  there  be 
For  graceless  rhymsters  sic  as  me — 
An  antrin  teet   I'd  like  tae  gie 

Where  Don  rins  by. 

An*  at  the  glint  o'  smilin*   meen, 
When  ripples  spark  wi'  silv'ry  sheen, 
An*  lang-gane  spirits  tread  the  green 

Wi*   loup  an*   jig; 
Oh  !  may  my  spirit  ha'e  the  pooer 
Tae  dwell   for  ae  sweet,  fleein'  'oor, 
In  fondest  memory's   raptured  lure 

Wi*  thee,  aul'  brig. 

THE  ROUPIN'  O*  KIRSTY'S  COO. 


THE  haudin*   wis  sma', 
Jist  an  acre  or  twa, 
Faur  a*  kin*  o*  weyds  maistly  grew; 
So  tae  pey  the  laird's  fee, 
There  wis  naething  wid  dee, 
Bit  the  roupin'  o'  Kirsty's  coo. 

She  hed  grutten   for  weeks, 
Till  her  aul*  wrinkled  cheeks 

Were  furred  wi'  her  een's  sad  dew; 
An'  the  thocht  an*   the  care 
That  hed  fitened  her  hair, 

Wis  the  he'rtbrak  o'  roupin'   her  coo. 

She   hed  beddin*   an*   cleddin, 

For  kirsnin*  or  weddin*, 
The  saftest  o*  linen  an*   *oo*; 

Ilk  een  wis  a  treasure, 

Bit   faur  wis  the  pleasure, 
Fin  pairtin*  wi*   Betty,  her  coo. 

There  wis   seyers  an*   cogs 
That   micht  ging  tae  the  dogs, 

She'd  ha'e  nae  mair  eese  for  them  noo; 
There   wis  queelers  an'  churns, 
Baith  in  sinn'ries   an'  kurns, 

At  the  roupin'  o'   Kirsty's  coo. 

Fowk   cam'   fae  a*    airts, 

In   their  gigs  an'  their   cairts, 

Some  dubbit,  an*   some  skeyrin*   new; 
An*  wi*  dizzens  on  fit, 
Aul*  an*  young,    an*  half-wit, 

Tae  the  roupin*  o*   Kirsty's  coo. 

The  souter  cam*   roun* 

Wi'  the  vricht  an*  his  loon, 
An*  the  smith  wi*  the  swett  on  his  broo; 

An*  the  dominie  cam', 

In  the  houp  o*  a  dram, 
Tae  the   roupin*  o*  Kirsty's  coo. 

Loons  gaithert   in  boorichs 
Like   din-raisin'  spoorichs, 

Or   played  "  tickie-tak'  "  in  the  stue; 
An'   aul*  wives  an'    ithers, 
Fae  quines  tae  gran'mithers, 

Were  there  tae  wish  luck  t*   the  coo. 

An   aul'  gipsy  wife 

Hed  the  haul  o*   her  life, 

Tellin*  chiels  o'  the  deems  they  wid  woo; 
An'  she  leuch  in  her  throat 
As   she  pooch 't   ilky  groat, 

At  the  roupin'   o*  Kirsty's  coo. 

They  badd  upon  ither, 

Be't  neeper  or  brither, 
An*  aye  the  bode  swalled  as   it  grew; 

For  the  auctioneer  chiel 

Wis   a  rale  wily  de'il, 
At  the  roupin*  o'  Kirsty's  coo. 

A  cowper   fae  Clatt, 

Fa  hubbert  an'  spat, 
Swore  tae  hae  her  by  a'  that  wis  blue; 

But  the  smith  in  a  rage 

Dang  him  throwe  the  funn   hedge — 
Fin  he  rase  they  hed  roupit  the  coo. 

Fin  the  hammer  cam'  doon, 

Kirsty's    he'rt   gied  a    stoun, 
She  wis  shakin*   an'  file  roun*  the  mou*; 

An*  she  gied  a  wae   glower, 

Syne  a  sich,  an'   fell  ower, 
At  the  fit  o*  her  peer  roupit  coo. 

Hoot,   na  !  she  wis  livin', 

Tho*   worn  deen  wi'  grievin*, 
But  seen  kittl't  up  fin  'twas  thro'; 

An*  neist  mornin*  early 

Dumfoonert  her  sairly, 
Tae  hear  the  hame  lowe  o*  her  coo. 

She  flew  tae  the  byre, 

Wi*  her  aul'  he'rt  on  fire, 
An*   Betty — sweet  sicht — met  her  view — 

Fae  her  neepers  a  caird — 

"  We   ha'e  sattled  the   laird, 
An*  we  wish  ye  lang  life  wi*  yer  coo." 

THE  NAITRAL. 


THEY  ca'd  him  daft  an*  gypit,  an'  some  even  ca'd  him 
feel; 
He  couldna  fathom  "  man's  chief  end,"  nor  spell  a  wird 

at  skweel; 

He  couldna  coont  a  dizzen  richt;  his  writin'  aye  gaed  gyte; 
But    there    wasna    ane    could    bleck    him    whistlin*    like    a 
yalla-yite. 

He  kent  the  lythest  neukie   where  the  spinkies  first  would 

blaw, 

An'  lo'ed  their  bonnie  faces  keekin'  oot  ahin  the  snaw. 
He  heard  the  mavie  yokin'  to  the  tunin*  o*  his  pipes, 
An'   leuch  to  hear  the  blackie   whistlin'    where   the  burnie 

sypes. 

He  kent  the  hidie-holie  where  the  "  thoomie  "  hod  her  nest ; 
An*  guddlin'  for  a  broon  troot  he  was  far  afore  the  rest. 
He  saw  the  robin  biggin',   and  the  corbies  thiggin*   sticks, 
An'    'oors  would  watch  them  fleein'  by  as  black's  the  ace 
o'  picks. 

An'  yet  they  ca'd  him  gypit  kin',  some  even  ca'd  him  saft, 
But  little  recked  they  o*  his  dreams  in  chaumer  or  in  laft, 
Where  oft,  in  visions  bright,  he  saw  great  dazzling  scenes 

unfold — 
The  ruddy  beams  of  wakening  dawn,  the  sunset's  gleaming 

gold. 

There's  a  wealth  o'  lear  an'   learnin'  that  the  skweels  an* 

college  gie, 
But  they  canna  cowe  the  knowledge  gleaned  frae  wood  an* 

gowan'd  lea. 

They  canna  bleck  the  liltin*  o*  the  lav'rock  in  the  lift, 
Nor  the  glintin*  o*  the  sunlicht  when  the  black  cloods  yoke 

to -rift. 

So  their  lear  ne'er  bothered  Willie,  wha  was  happiest  him 

leen, 
Wi*    the    fite    cloods    rowin'    ower    him,    an'    the    heather 

sproutin*  green, 
An'  he'd  spend  the  day  a-rantin*  wi'   some  tyke  far  owre 

the  moor, 
Carin'  nae  a  single  docken  whether  sun,  or  win',  or  shoo'r. 

But  there  cam'  the  dreary  winter,   when  the  drift  lay  deep 

owre  a", 

An'  the  cottar  bairnie  tint  its  wye,  an'  waunnert  hine  awa'; 
They    ca'd    the  hills,   an'   woods,   an*   howes    for  mony   a 

weary  mile, 
An*  didna  miss  a  burnie,   nor  a  briggie,  nor  a  stile. 

When    the    daylicht    creepit    latchie    up    the    caul',     grey 

eastern  sky, 

They  heard  the  bairnie  greetin',  greetin'  wi'  a  waefu'   cry; 
An'  lyin*   lythe  ahin  a  buss,  frae  winter's  bitin'   blast, 
They  fand  the  waunnert  bairn  in  Willie's  oxter — safe  at  last. 

He  had  tirred   himsel'  o'  grauvit,  an*  o'  kwite   an*    jacket 

baith, 
To  hap  the  bairn  an'   rowe  him  roon   frae  winter's  deadly 

skaith. 

Wi'  joyfu'   he'rts  they  fand  him,  syne  howkit  in  the  s.naw, 
An'  socht  to  waken  Willie — but  Willie  was  awa*  ! 

Wi'   a  wee  saft  tender  smilie  lyin*  roon  his  pairted  mou', 
As  gin  he'd  seen  a  vision  fair  an*  happy  to  his  view. 
He  had  ta'en  the  lonesome  wye  his  leen  to  that  last  hame 

o'  dreams, 
Where  the  sweet  reward  was  waitin',  an  the  sunlicht  ever 

gleams. 

****** 

There's  a  big,  bricht  starn  at  nicht-time  twinkles,  twinkles 

up  abeen, 
Till    it    seems  to  licht  the  moorland  wi'   a  bonnie,   silv'ry 

sheen; 

An'  it  seems  to  me  as  gin  the  soul  o'  Willie  comes  again 
To  the  happy   scenes   o*   childhood,    to  the   moorland   an' 

the  glen. 

To  hear  the  curlew  wailin*  as  the  gloamin*  saftly  fa's ; 
To  hear  the  win'  gang  soughin'  where  the  bluebell  sweetly 

blaws ; 
To  see  the  hame  he  fondly  lo'ed  ;  the  haunts  he  kent  sae 

weel, 
His  restless  spirit  wanders  frae  the  dear  Land  o'  the  Leal. 


n    D    n 


A    Whiff  o    the  Doric  27 


A  RANTIN'  HALLOWE'EN. 


This  tale  is  true  as  truth  itsel' 
An'  gin  it  binna  I'll  ne'er  tell 
Anither. 


AUL*   Luckie  Grunzie  yokit  it, 
An'  a*  the  gossips  trockit  it, 
O*  ne'er  a  wird  they  dockit  it, 

But  gied  it  wecht,   I   ween  ; 
Nane  socht  the  reet  or  rise  o*  it, 
But  aye  they  swalled  the  size  o*  it, 
An'  tauld  a  dizzen  wyes  o*    it, 
That  nicht  o*   Hallowe'en. 

They  tauld  it  roon  the  smiddy  fire, 
An'  clakkin*  tongues  gaed  wintin"   tire 
In  lordly  ha",   in  cot  or  byre, 

An*   some  spak'  o't  them  leen. 
'Twis  said — but  haud  your  thoom  on't  noo — 
The   laird  got  rantin',  reemin*  fou, 
Wi'  some  daft,  halliracket  crew, 

That  nicht  o'   Hallowe'en. 


Owre  stoups  o*   gweed  Glendronach  bree 
They  tryst  a  nicht  o*  warlock  glee, 
Far  yont  the  midnicht's  mirkest  e'e, 
Wi*  a'  the   "oors  atween. 

An*  loupin'   quines  frae  Lunnon  Toon, 
Hauf-nakit,  deck't  in  skimpy   goon, 
Bewitched  wi'  lowin*  een  ilk  loon, 
That  hallach  Hallowe'en. 


They  scraucht  like  cocks  at  waukriffe  morn, 
An'  lowed  like  nowt  wi*  routin'  horn, 
An*   ilka  deevlish  prank  e'er  born 

Was  tried  ere  they  were  deen. 
They  brunt  them  nits  that  loup  an*  dird ; 
They  pu'd  kail-castocks  frae  the  yird ; 
An*  hamely  lugs  heard  ootlin  wird, 

That  rantin*  Hallowe'en. 

An*  ae  braw  hizzie  staw  a  cloo 
O*   gweed  *oo*  wirsit,  brichtly  blue, 
But  ere  'twas  twined  she  ta'en  the  grue, 

An*  dwamle  lay  her  leen ; 
Aboot  the  rucks  they  faddomed  thrice, 
An*   fleggit   snugly-beddit  mice, 
An'  frichtened  squeals  but  added  spice 

Tae  that  wild  Hallowe'en. 

Furth,  owre  the  muir,  they  rantit  neist, 
An'    kwite  an'  kirtle  aff  they  cuist, 
Tae  loup  like  kelpies  owre  a  feast, 

The  like  wis  never  seen. 
In  jinga-ring  they  flang  their   legs, 
The   wild  deuks,  squatterin*    frae  the  seggs, 
Oaed  flichterin'  yont  the  uplan*  craigs, 

That  nicht  o*   Hallowe'en. 

Neist  in  the  kirkyard,   aul'  an*  grey, 
They  hooched  an'    danced  in  wild  deray, 
An*  dang  owre  heidsteens  i'  the  clay, 

An'  leuch   when  a*  wis  deen. 
An'  ere  they  tint  the  dwinin*  meen, 
They  hied  them  hame  owre  bog  an*  steen, 
Wi*  clorty  claes  an*  dubbit  sheen, 

Tae  eyn  their  Hallowe'en. 

There  ilka  haiveless,  godless   wicht, 
In  hellcat  revels  spent  the  nicht, 
Till  mornin*  cam'  wi'  laggard  licht, 

Tae,  tim'rous,   view  the  scene. 
An'  Luckie  Grunzie  dauredna  tell 
The  hauf  o'  what  that  nicht  befell, 
But  vowed  'twas  mair  like  bleezin*  hell 

Than  nicht  o'  Hallowe'en. 


D     D     D 

THE  CANTIE  AUL'  CARLE. 


I   MET  an  aul'  carle  where  the  Carron  rins  clear, 
Near  the  aul'  ruined  kirk  wi'   its  memories  dear  ; 
His  tongue,   like  a  bell,   clattered  on  for  an  'oor, 
As  we  sheltered  a  while  fae  a  saft  simmer  shooer, 
This  cantie  aul",   vauntie  aul'   carle. 

He  kent  a'   the  country  for  miles  roon  an'  roon, 
He  kent   ilka  neuk  in  Steenhive's  bonnie  toon  ; 
He  was  crammed  tae  the  noddle  wi*  aul *-f arrant  lore, 
An'   gaun  by  his  looks  he  was  ower  the  three  score, 
This   cantie  aul',   rantie  aul'   carle. 

He  tauld  aboot  rabbits,  an'  futtrats,  an*  hares, 
The  makin'  o*  girns,  an*  the  settin'  o'   snares  ; 
He'd  poached  an'  he'd  sniggered  wi*  gun  an'  wi'  rod, 
An'  kent  whaur  the  dyowie  worm  lurked  i'  the  sod, 
This  cantie  aul',  scanty  aul*  carle. 

He'd  wrocht   ilka  trap,  whether  timmer  or  steel, 
An'  kent  them,   he  swore,  fae  the  tae  t'  the  heel, 
An'  rottans  he'd  teen  by  the  dizzen  an'  score, 
An'  a'  ither  craitters  in  hunners   galore, 
This  cantie   aul*,  dauntless   aul*   carle. 

He  kent  ilka  roadie,  an'   wallie,  an*  burn  ; 
At  antrin  odd  jobs  could  his  skeely  han's  turn ; 
Whatever  was  wantit  this  carle  was  your  frien', 
An'  only  nott   speirin*  tae  ha'e  the  wark  deen, 
This  cantie  aul',  willin'  aul'    carle. 

A  cantie  aul*  carle  in  a  black  glancin'  kwite, 
A  wee  thochtie  boo't,   an'   his  beard   unco  file, 
But  keen  was  his  spirit,  an*  bricht  was  his  e'e, 
As  he  steid  on  the  briggie  an*  laagit  tae  me, 
This  vaunt ie  aul',  cantie  aul*  carle. 


CDC 

THE  KITCHIE   DEEM. 


*'  I  'WIS  Mairtimiss  the   deem   cam*   hame, 

*       An'  ere  the  back  o'   Eil 
There  wisna  een  aboot  the  toon 

But  swore  she  wis  the  deil ; 
She  turned  the  hale  place  heelster-heid, 

An*   nearly  dreev's  a'  gyle ; 
Fatever  happened  oot  or  in 
The  deem  got  aye  the  wyte. 

The  kye  gaed  eill  at  antrin  times, 

An*  widna  gie  a  drap ; 
The  rats  played  skaivie  i*   the  laft, 

An*  left  nae  seed  for  crap ; 
The  butter  connacht  i*  the  churn ; 

The  soo  dee't  jist  for  spite  ; 
An*  so,  withoot  a  wird  o*  doot, 

The  deem  got  a*  the  wyte. 

The  rucks  taen  fire  on  Hogmanay, 

Jist  as  the  'ear  gaed  oot, 
An*  brunt  fu*  herty  for  an  *oor, 

An*   brunt  the  barn  tae  boot. 
The  shalt  ran  aff,  an*  brook  a  shaft, 

An*  garr't  the  maister  clyte, 
An*  eence  again,  tho*  miles  awa*, 

The  deem  got  a*  the  wyte. 

An'  syne  the  mear  cuist  aft  her  foal, 

An'   dwined  for  mony  a  day ; 
The  maister's  hair — eence  bonnie  black — 

Wis  straikit  noo  wi*  grey ; 
The  wife  hed  tint  her  rosy  cheeks, 

An'  lookit  wan  an*  fite, 
An*  tho'  they  didna  say  a  wird, 

The  deem  got  a'  the  wyte. 

The  orra  billie  brook  an*  airm 

Wi*  tumlin'  doon  the  wall ; 
The  "  knock  "  set  aff  ae  Sunday  nicht, 

An*  rung  withoot  deval ; 
The  kittlin  suppit  a*  the  ream ; 

The  dog  begood  tae  bite ; 
An'  tho*  she,  greetin*,   "  cut  her  breath," 

The  deem  got  a*  the  wyte. 

The  littlins  widna  sup  their  brose  ; 

The  hens  forgot  tae  lay ; 
The  muckle  plooman  tint  his  watch 

Amo*   the  barley  strae ; 
A  futtrat  wirry't  half  the  deuks ; 

The  cheese  hed  taen  the  mite ; 
Wi*  waggin'  tongues  an'  noddin*  heids, 

The  deem  got  a'   the  wyte. 

An',  yet,  she  wis  a  sonsie  deem, 

Wi'  glintin',  gowden  hair; 
An*  chiels  cam'  coortin*  ower  the  rigs, 

An'    fussled   lang  an*  sair. 

They  chirpit  roon  aboot  the  toon 

Like  love-lorn  yalla-yite, 
An'   when  the  maister  couldna  sleep 

The  deem  got  a'   the  wyte. 

He  tauld  her,  syne,   tae  pack  her  kist, 

An'  tak'  the  road  at  morn ; 
So  at  the  wauk'nin'  glint  o'  day 

She  left  them  a*   wi*   scorn. 
An*   noo,  gin  ferlies  chance  tae   fa', 

They  girn,  an*  greet,   an'  flyte, 
An*  tho*  the  deemie's  hine  awa* 

She  still  gets  a*  the  wyte. 


a    a    a 

AUL'  EIL. 


HHE  meen  was  sheenin'  bricht  an*   clear 
•••       When  gweed  Aul'  Eil  cam'  in  this  'ear, 
Sae  aff  I  set  wi'   cronies  dear 
Tae   feast  an'    gallivantin*. 

We  met  wi'  ither  lichtsome  chiels, 
Blythe,  rantin',   roarin',   herty  deils, 
Wi'  fun  aye  ettlin*  tae  the  heels, 
An*  crouse  as  ony  bantin'. 

Snug  seatit  roon  the  festive  boord, 
Tae  whilk  ilk  appetite  was  lured, 
He  wad  hae  been  a  feckless  cooard 
Wha  wad  been  found  a-wantin*. 

The  sweet  an*  sappy  sowens  first 
We  snappit  jist  tae  slock  a  thirst, 
An*   some  wad  teen  mair  gin  they  durst, 
But,   haith,  it  set  them  pantin*. 

A  wheen  o*  lads  an*  quines  amang's 
Noo  gaw's  a  routh  o*  bonnie  sangs, 
Ye  ne'er  heard  tell  o*  sic  ring-dangs 
As  on  the  'oors   gaed  slantin*. 

An*   syne  wi*  caunles  bleezin*  bricht, 
The  Aul'   Eil  log  cam*  intae  sicht, 
Wi'  pipers  skirl  in*  a*  their  micht, 

There  ne'er  was  heild  sic  rantin*. 

A  cup  o*   richt  weel-maskit  tay, 
Afore  the  cairds  we'd  yoke  tae  play, 
Jist  pat's  a'  in  the  wye  tae  hae 
Nae  thocht  o'  sleep  or  gantin*. 

Wi*  whist  an*    *'  totum  "   time  aboot 
We  gart  the  happy  nicht  spin  oot, 
An'  aye  we  swore  withoot  a  doot 
Till   mornin*   we'd  nae  dauntin'. 

But  some  "  sma*  'oors  ayont  the  twal' 
Even  pleasures  sweet  began  tae  pall, 
An*  tho*  rale  sweer  tae  brak  the  thrall, 
The  morn  wad  sune  be  sklantin'. 

Wi'  "  Aul*  Lang  Syne  "  oor  han's  we  jined, 
An'  pledged  oorsel's  for  'ears  tae  mind 
The  nicht  we  spent  sae  leal  an'  kind 
At  Aul'  Eil's  gallivantin*. 


n   a   a 


A    Whiff  o    the  Doric  37 


THE  BARN    DANCE. 


THE  laft  wis  snoddit  but  an'  ben,  an'  swypit  furth  the 
door, 

An'   a*  the  cupples  buskit  bricht  wi*  paper  chines  galore  ; 
A  dizzen  muckle  lantrins,  syne,  were  hung  aboot  the  wa's, 
An*  evergreens  an'  paper  flooers  swang  fae  the  jeists  in  raws. 
Aweyt,  it   a'  wis  up-tae-dick  fae  riggin'-heid   tae  fleer ; 
A  neukie  for  the  band  tae  sit,  bit  a*  the  lave  wis  clear, 
An*  fin  the  nicht  itsel'  cam*  roon — withoot  a  leein*  wird — 
They  gart  the  biggin'  howder,  sirse,  wi*  mony  a  hooch  an' 
dird. 

There  wis  a  clippin*  o*   a  meen  gaun  creepin'  thro  we  the 

lift, 

Eneuch  tae  lat  the  lasses  see  tae  loup  the  peels  sae  swift, 
An'    some  cam*  there  wi*   twa-three  chiels,   an'  some   wi* 

neen  ava, 
An'  chiels  cam*  there  withoot  a  deem,  an'  antrin  eens  brocht 

twa; 
Some  daunert  throwe  the  muckle  widd,  an'  some  cam'  ower 

the  burn, 
An*  ae   lang  chiel  cam'   doon  the  hill,  wi'  mony  a  twine 

an*  turn ; 

An*   there  they  met  sae  cantilie  tae  spen*  the  jovial  oors, 
Wi*  chaffin*  an'  wi*  daffin*  ey  tae  music's  lichtsome  pooers. 

The  fiddlers  twined  the  fiddle-pins,    an*  rositit  the  bows, 
An',  syne,  begood  tae   play  a  mairch,    "  The   Herdin'  o' 

the  Yowes  ' ' ; 
An*  seen  the  fleer  wis  steerin*  fu"  o*  lads  an*  lasses  fair, 

Fa  turned  an*    hooch't   an*   cleekit,   sirse,  withoot  a  thocht 

o*  care  ; 

Wi*   furlin*  time,  an*  kissin*  time,  sae  herty  they  heild  on, 
For  neen  were  slack  tae  tak*  a  "  smack,"  tho*   some   got 

but  a  "  scone  ** ; 

An*  tiggin*   lasses  witchin*   leuch   wi*   glintin',  trystin*    een, 
An*  twined  an*  turned  wi'  soople  fit  like  fairies  on  the  green. 

They  brocht  the  reekin*  toddy  roon  in  muckle  milkin*  pails, 
An*  tongues  were  slackit  efterhin',   an*   gaed  like  thrashin* 

flails ; 
Some  hed  ae  gless,  an*  some  hed  twa  ;  an*  some  gaed  thro  we 

the  bows, 
An*  focht  or  kissed  tae  tak*  the  e'e  faur  love's  sweet  lichtie 

lowes. 

So  lichtly  flew  the  rantin*   'oors  wi*  Pleasure  at  the  prow, 
An*  ilky  een  pangt  fu*,  wi*  Fun  ey  tittin*  at  the  tow; 
Syne    sleepy    heids    an'    lichtsome    herts    gaed    hame    wi* 

morn  in*   licht ; 
An*  memory  added  tae  her  store  a  happy,  blythsome  nicht. 


D      D      D 

THE  SPAEWIFE. 


I   KEN  an'    aul*  carlin* 
That  bides   in  a  howe, 
Where  heather  an'  breem 

Bloom  the  hale  simmer  throwe ; 
Her  biggin's  weel  thackit 

Wi*  divots  an'  girss ; 
An*    her  tongue   wad  clip  cloots 
Gin  ye  pit  up  her  birse. 

She  swears  like  a  darger, 

An*  smokes  like  a  lum, 
She  snuffs — an*,    they  say, 

Tak's  a  moofu'  o*  rum  ; 
She  wears  an  aul*   mutch, 

An'  an  aul*  wincy   goon, 
Wi'  gey  gashelt  sheen 

Whilk  she  skushles  aroon. 

She's  skeely  wi'  herbs, 

An*   can  brew  ye  a  dram 
That   gars  your   lugs  crack 

While   your   thrapple  ye  cram ; 
Her  eyntmints  an*  saws 

(Made  o'  puddicks  an'   taeds) 
Are  gweed  for  maist  a' 

That  keeps  fowk  i*  their  beds. 

She'll  spae  ye  a  fortin, 
Wi'  tay-cup  or  cairds, 

As  peer  as  a  tinker's, 
Or  fat  as  a  laird's ; 

She'll  bless  ye  or  curse  ye, 
Whate'er  be  her  teen, 

An'  care-na  a  docken 
For  cat  nor  for  queen. 

Bit  she's  couthie  an'  kindly 

Gin  sorrows  betide, 
An'  warm  lowes  her  hert 

At  her  ain  ingleside, 
Where  the  peat's  murlin'  licht, 

When  she's  sittin*  her  leen, 
Aften  glints  on  the  tears 

That  aye  droon  her  aul*  een. 


D    n 

THE  DEID  ROBIN. 


WHAT  fell  mishanter  here's  befa'en 
My  russet-breistit  cronie, 
Wha  happit  blythly  roon  my  fit, 
An*  wheepled  aye  sae  bonnie? 

What   luckless  turn  o*   fortune's  wheel 
In  death  has  laid  thee  streekit, 

An  left  me  here  tae  dwine  my  leen, 
In  grief  an'  sorrow  theekit? 

Thy  wee  bit  dwebble,  spinnle  shanks 
Will  ne'er  again   come  happin* ; 

Nor  at  the  peen,   in  winter's  caul', 
Thy  perky  nib  come  tappin*. 

Thy  gleg  an*  glintin',   bricht,   black  e'e 

Aft  teetit  yont  the  pailin", 
Gin  I,  perchance,  micht,  wi*  the  spade, 

Fa*  eidently  a-dellin*. 

Fu*  mony  a  sappy,  waumblin*  worm 
Fae  oot  the  yird  thou'st  howkit, 

An*  in  a  blink   'twas  in  thy  wime, 
An*,  Robin,  thou  ne'er  kowkit. 

Thy  heich,  sweet,  wheeplin",   Hutin*  sang 
Soun't  clear  at  peep  o*  mornin*, 

As  tho'  tae  chide  my  heedless  sloth, 
'Mid  wakenin*  day's  adornin*. 


42  A    Whiff  o'  the  Doric 

An'  ere  the  nicht  had  cled  the  earth 
In  robes  o'   mirkest  sadness, 

Thou  liltit  at  the  gloamin'  *oor 

Thy  dear,  sweet  notes  o*  gladness. 

On  yon  wild  rose  I  saw  thee  last, 
Thy  breistie  bricht  an*  shinin* ; 

Nae  reider  were  the  ripenin'  hips 
That  roon  thee  were  a-twinin*. 

I'll  lay  thee  "neath  the  wild  rose  tree — 
My  hert  is  sair  wi'    sobbin' — 

An'  tenderly  I'll  hap  thee  o'er — 
Oh,    fare-thee-well,    poor  Robin ! 


nan 

FAIR  FA*  THE  MORN. 


JANUARY  25. 

fa'    the   lucky  natal  morn, 
The  morn,  dear  Robin,   thou  wert  born, 
'Mid  Januar'  win's  whase  blust'rin'   horn 
Blew  hansel  braw. 

O  sweet-voiced  singer,    dear's  thy  name 
In  ilka  Scottish  hert   an'  hame, 
An'  years  but  mark  thy  greater  fame 
Tho'  ye're  awa'. 

O  hert  sae  tender,  kind  an'  leal, 
That  e'en  could  pitying  sorrow  feel 
For  yon  black-avised,  glow'rin'   deil 
An*  moosie  sma'. 

Thou  fondest  lover,    couthie  frien', 
O  wad  that  I  thy  face  had  seen, 
An*  spent  a  rantin',  glorious  e'en 
Within  thy  wa'. 

O  lover  o*  the  flowerin*   lea, 
The  soarin'   lark  sae   blythe  an*  free  ; 
My  hert  is  a'   I  hae  tae  gie — 
Ye  hae  it  a*. 

TO  A   WHIN    BLOOM. 


IN  EARLY  JANUARY. 

T    T  AIL  !  gowden  herald  o*  the  spring, 
•^   •*     Ere  yet  the  lav'rock  tak's  the  wing 
Wi*  upward  lift,  tae  heavenward  sing, 

Ye  bravely  bloom  ; 
A  glint  o'   gladness  bricht  tae  bring 
'Mid  winter's  gloom. 

When  blust'rin*  storms  wi*  piercin'  shower 
Hae  chilled  the  hert  o'  bud  an'  flower, 
In  some  lythe  neuk  ye  find  a  bower — 

Fell -dyke  or  steen  ; 
An'   gin  the  sun  but  gie  a  glower, 

Thy  gowd  is  seen. 

Ye  seek  nae  cultured  halls  o'  fame, 
The  bare  hillside  tae  thee  is  hame, 
Where,    like  a   livin',   loupin'  flame, 

Thy  blossoms  blaw ; 
Weel-lo'ed — weel-kent  by  sight  an*   name 

Tae  ane  an'  a'. 

The  moorlands  drear  ye  fringe  fu'  braw 
Ere  yet  they  tine  their  driftit  snaw ; 
Thy  hertsome  bloomie  heich  ower  a', 

I  lo'e  tae  see. 
An'  couthie  inspiration  draw 
Frae  thy  bricht  e'e. 

Oh  !  would  that  mankind  were  like  thee, 

Content,  whate'er  their  station  be, 

Tae  haud  their  heids  sae  proudly  heigh 

Abeen  the  earth, 
An*  wi'  a  cheerfu*,  kindly  e'e, 

Show  forth  their  worth. 

Oh,  hail  thee  !  herald  o*  the  spring, 
Thy  gladsome  message  fondly  bring, 
That  eager,  joyfu*  herts  may  sing 

Wi'  thy  dear  kin, 
An*  warmest  welcomes  o'er  thee  fling — 

Thou   bonnie  whin  ! 


n    n    n 

THE    HAIRST   MEEN. 


AH,  frien",  ye're  glowerin'  eence  again 
On  mony  a  stookit  rig  an'  plain, 
Fae  Johnnie  Groats,  an'  far  as  Spain, 

Ower  hill   an'   howe, 
An'  mony  an  e'e  will  greet  fu*  fain 
Thy  bonnie  lowe. 

Thy  weel-kent  face,  roun',  gowden  clear, 
Brings  routh  o'  winnin*  nichts  tae  cheer 
The  hairstin'  herts  that  lo'e  ye  dear, 

An*   toast  ye  weel, 
As  throwe  amo'  the  cloods  ye  steer, 

An'  nimmle  speel. 

It's  dootless  but  an  aul*  wife's  fret 
That  ye  hae  magic  poo'rs — an'  yet, 
Queer  unco  cantrips,  e'er  ye  set, 

Ye're  said  tae  play, 
An*  mony  a  ploy  ye've  haud'n  het 

Till   skreek  o*  day. 

The  greetin',  girnin*,  waukrife  wean 
Has  aft  been  kent  tae  cheenge  her  teen 
Fin  ye  cam*  teetin*  throwe  the  peen, 

An*  gart  her  lauch 
Tae  see  the  fairies*  dancin'  sheen 

On  yon  weet  haugh. 

Fu*  mony  a  lass,  wi*  lovin'  smile, 
Has  saftly  blessed  thy   lurin'  wile, 
An'  tempit  wi'  bewitchin'  guile 

Some  lad  thro*  you, 
Tae  keep  a  tryst  ower  mony  a  mile 

Tae  kiss  her  mou*. 

Fu*  mony  a  rantin*,  drouthy  wicht 
Has  reezed  thy  frien'ly,  guidin'  licht, 
Fin  styt'rin*  hame,  ye  gied  him  sicht, 

Tae  weyd  the  gutters, 
An'  eased  his  mind  o'  bokey's  fricht 

An'  sic- like  scutters. 

Foo  aft,  as  cautie  Omar  says, 

Hae  ye  glowert  doon  on  mankind's  ways, 

An'  shed  thy  Bonnie,  glintin*  rays 

On  darksome  deeds, 
An*  wi*  thy  kelpie's  flegs  or  fays 

Teen  up  their  heids? 

Foo  aft  the   lispin',  toddlin'  bairn 

Ye've  watched  tae  manhood  grow  fu*  stern, 

An*  tyauve  wi'  swettin'  broo  tae  earn 

Life's  daily  breid, 
Till  caul*  at  last  aneith  a  caim 

They  laid  his  heid? 

Ah  !   gowden,  glintin',  glorious  meen, 
Gang  saftly  ower  yon  sacred  green, 
Where  generations  sleep  serene 

Wha  kent  thy  face, 
An*  generations  yet  unseen 

May  find  a  place. 

THE   HAUNTED   SMIDDY. 


IN  Aiberdeen's  douce,   canny   toon — 
Where  sense  an*  wit  sit  ticht  an*   soun*, 
An*    learnin*  spreads  its  priceless   boon 

In   skweel  an*   college — 
But  lately  things  hae  come  the  roon 
Ayont  a*  knowledge. 

The  New  'Ear  bells  hed  scarce  deen  chappin* 
When  speerits,  grim,   begood  their  rappin', 
As  roon  the  darksome  smiddy  flappin* 

Fae  fleer  tae  thack ; 
The  caul*  steen  wa's  groaned  wi*  their  clappin', 

Jist  like  tae  crack. 

Syne  up  abeen  the  smiddy  bare 
The  beds  gaed  loupin*  i*  the  air, 
An*  tables  reeled  an*   jigged  fu*   rare 

Ower  a*  the  fleer, 
Till  cheirs  an*   stules,  an*  maybe  mair, 

Jined  i*  the  steer. 

On  ilka  wa*  sic  rants  o*  knockin', 
Wi*   fleers  like  drunken  tinkers  rockin', 
An*  antrin  bumps  gied  nerves  a  shockin* 

They'd  mind  for  lang, 
An*  banish  sceptic  thochts  o*  mockin* 

Or  ribald  sang. 

The   law,  wi'  grave,   portentous  broo, 

Cam'  steppin'    in   tae  interview 

The  ghaists ;  or,  aiblins,  seek   a  clue — 

But  weel  a  wat — 
Sic  pranks  they  saw  nae  farrer  thro* 

Than  ony  bat. 

Wise  fowk  fae  a'  the  airts  appeared, 

An*  spiered  an*  glowered,  an'  glowered  an'  spiered, 

But  fent  o'  a*  the  logic  reared 

Could  riddle  weel, 
Tho*    witches,   fairies,   ghaists  were  feared, 

An*  e'en  the  deil. 

The  boggarts  wild  wha  haunt  the  moors, 
Or  ride  the  nicht  on  sleety  shoo'rs, 
An'  wile  at  midnicht's  eerie  'oors 

Benichted  fowk, 
Perchance  tae  practise  devilish  lures 

In  smiddies  howk. 

An*  there,  when  honest  toilers  rest, 
They  rant  in  leather  aprons  dress't, 
An'  clang  the  studdy  hemmers  fest 

On  ilka  wa', 
An'  lauch  as  at  a  merry  jest 

Gin  hairm  befa'. 

The  kelpies  that,  oor  aul'  fowk  tell's, 
Frequent  the  streams  o*  lonely  dells, 
An*  ring  the  woods  wi'  frichtsome  yells 

In  deid  o'  nicht, 
May  teen  a  thocht  tae  try  their  spells 

On  this  puir  wicht. 

But  gweed  or  ill  there's  neen  can  say 
The  cause  o'  a*  this  sair  deray, 
Tho*  theories  grave  an*  theories  gay 

We  dinna  lack ; 
Some  jeer  an'  lauch,  while  ithers  pray 

At  airts  sae  black. 

An'  ilka  professorial  pow 

Is  waggin*  ower  the  why?  an'  how? 

O  sic  weird  cantrips ;   an*  they  vow 

They're  fairly  bleckit, 
While  canons,  kirks,   an*  press,  I  trow, 

Are  mystery-glaiket. 


n    a    n 

THE  HYOWIN'  O*  THE  NEEPS. 


WE  hyowt  the  neeps  in  sunny  June, 
A  Bonnie  lass  an'   I, 
An'  blythe  an*   lichtsome  were  we  baith 

As  toilsome  days  gaed  by. 
For  aft  the  lass  wad  lilt  a  sang, 

While  witchin*  glanced  her  e*e ; 
I'd  never  wish  a  sweeter  lass 
Than  hyowt  the  neeps  wi'  me. 

She  teen  the  foremost  dreel  at  morn, 

Tae  follow  I  was  fain ; 
An*  keen  was  I  tae  scan  her  wark, 

An'  watch  for  miss  or  blain, 
For  ilka  blain  she  chanced  tae  male', 

A  kiss  she  had  tae  gie ; 
An*  scores  the  lassie  willin*  paid, 

That  hyowt  the  neeps  wi*  me. 

We  hyowt  the  neeps  tae  morn  till  eve, 

The  bonnie  lass  an*   I, 
Fae  yokin*  time  tae  lowsin*  time, 

Wi*   laverocks  liltin*  high. 
An*,  oh  !  but  we  were  canty  baith, 

Oor  herts  were  liltin'  tee, 
An*  noo  the  lassie's  tryst  it  aye 

Tae  hyow  the  neeps  wi*  me. 

THE  COORTIN'   O'    BLYTHE 
BETTY   HAWS. 


HHERE  was   lauchin*   an*  claikin' 
^        At  washin*  an'  bakin', 

An'   tongues  gaed  like  wag-at-the-wa's ; 
An'  the  reel  an'  the  rise  o't, 
The  wyes  o't,  an*  size  o't — 

The  coortin*   o*  blythe  Betty  Haws. 

She'd  a  craftie  weel  happit, 

A  moggin  weel  stappit 
Wi'  siller  in  muckles   an'  sma's ; 

The  thocht  o't  was  tempin',  . 

An'  mony  cam*   hmpin', 
A-coortin*  o*   blythe  Betty  Haws. 

She  had  lads  that  were  .fifty, 
An*    lads  that  were   thrifty, 

An*  lads  wi*   fyow  bawbees  or  braws ; 

Frae  the  laird  tae  the  souter, 
-  Oh  !  ilka  daft   footer 

Was  coortin'   o'  blythe  Betty  Haws. 

At   mornin*  they  wheepled, 

An*  evenin*  they  tweetled, 
Or  routit  like  nowt  i'  their  sta's ; 

An'  they  focht  roun*  her  biggin', 

Like  cats  on  the  riggin', 
While  coortin'   o*   blythe  Betty  Haws. 

They  got  fou  ower  the  heid  o't ; 

At  nicht — i'  the  deid  o't — 
They'd  sing  themsel's  hairse  as  the  craws, 

Till  the  tykes,   roun*   an*  roun', 

Would  a'  join  in  the  tune, 
At  the  -oortin*   o*  blythe  Betty  Haws. 

Some  swore  by   her   dimples, 

Where  beauty's  stream  wimples, 
An'  some  by  the  airts  the  win'  blaws  ; 

Tae  her  een  an*  her  mou' 

Ithers  vowed  tae   be  true, 
At  the  coortin'  o'  blythe  Betty  Haws. 

Frae  the  Spring  tae  November, 

An*  richt   thro*  December, 
When  Winter's  caul*  mantle  doon  fa's, 

They   were  sweerin'   like  tinkers, 

They'd  dee  for  her  winkers, 
When  coortin*  o*   blythe  Betty  Haws. 

But  at  Aul*   Eil,  I'm  reckin*, 

They  got  a  begeckin', 
For  Betty  teen  ill  o*  the  thraws ; 

She  was  auchty  ;  her  blessin* 

She  left   them — a'   guessin* 
Whilk  ane  micht  hae  wed  Betty  Haws. 

THE    AUL'    DROVER. 


W 


rEEL  kent  far  an*  wide, 

Roun'  the  hale  countryside, 
A  pawky  aul*  carle  an*  a  drouthy  wis  he ; 
Wi'   his  aul'   clootit  kwite, 
An*  his  dog,  black  an*   file, 
Hirplin*  canny  alang  wi*  ae  lug  ower  its  e'e. 

Aft  croonin*   a  sang 

As  he  skushelt  alang 
In  his  bauchelt  aul*  sheen,   geylies  heely-ma-Iee, 

Wi'  a  stirk  or  a  soo, 

Twa-three  sheep  or  a  coo, 
Soo  Jimmie  wis  blythe  as  a  bird  on  a  tree. 

He  cursed  lood  an*  lang 

Gin  his  kye  waunert  wrang, 
An*  a  rung  wi*  his  staff  his  aul'  tyke  he  wad  gie ; 

For  whatever  gaed  geyt 

The  peer  tyke  got  the  wyte, 
An*  tho*  rarely  tae  blame,  faith,  he  aye  got  the  bree. 

There  wisna  an  inn 

Hed  a  totum  tae  spin 
Bit  Jimmie  wad  gie't  a  bit  furl — ay,  an*  win  ; 

Wad  coup   ower   a  noggin, 

Syne  doon  the  road  joggin* 
He'd  lilt  like  a  mavie  when  springtime  comes  in. 

The  bairns  kent  him  weel, 

An'  wad  trot  at  his  heel, 
An*  for  thanks  a  gweed  sweerin'  they'd  get  frank  an*  free  ; 

But  the  fent  a  ane  cared, 

For  they  couldna  be  scared 
When  they  saw  the  bit  glint  o'  his  kindly  aul'   e'e. 

Peer  Jimmie's  awa', 

Wi*  his  aul*  tyke  an*  a*, 
An*  the  road  that  they  traivelt's  baith  lonely  an'  lang ; 

But  there's  nae  the  least  doot, 

Gin  the  truth  wad  creep   oot, 
That  he  fittit  it  croonin*  his  cheery  aul'   sang. 

THERE   NEVER  WAS   SIC   A 
MINEER. 


I™1  HERE  never  was  sic  a  mincer,  a  mincer, 
•^       There  never  was  sic  a  mincer, 

Sin'  the  day  that  the  cadger 

Got  fou  for  a  wadger, 
There  never  was  sic  a  mincer. 

An*  fent  a  ane  kent  hoo  it  yokit,  it  yokit, 
But  swith,  ere  a  body  could  speir, 
There  was  greetin'    an*  groanin', 
An'  sobbin*  an'  moanin' — 
Meg  raised  sic  a  hallach  mincer. 

Her  een  in  her  heid  were  a-rowin',  a-rowin", 
Her  heels  dirlin'  fest  on  the  fleer, 

An'   her  han's  clawin'   roon 

In  her  tousled  heid's  croon — 
There  never  was  sic  a  mincer. 

They  flew  for  an*  aul*  wife  sae  skeely,  sae  skeely, 
Wha  dosed  her  wi*  wauchts  wersh  an*  queer, 

But  o*  odds  there  was  neen 

When  her  pheesic  was  deen, 
For  Meg  aye  held  on  her  mincer. 

They  rowed  her  in  plaisters  an*  poultice,  an'  poultice, 
As  thick  as  the  spurtle  wad  steer, 

An*  her  feet  got  a  sweelin* 

Tae  gie  her  bleid  queelin* — 
There  never  was  sic  a  mincer.        < 


A    Whiff  o'  the  Doric  57 

They  brocht  in  the  smith  an*   the  souter,  the  souter, 
But  nocht  could  they  baith  dee  but  sweer ; 

An'  some  ane  was  plannin* 

Tae  rowe  her  in  flannin 
When  Meg  eyn't   their   norsin'  career. 

She  grabbit  a  besom  sae  hefty,  sae  hefty, 
An'  dreeve  them  a*  furth  wi*  their  gear, 

Syne  their  plaisters  an'   messes 

She  flang  in  their  faces — 
There  never  was  sic  a  daft  steer. 

Syne  she  lockit  her  doorie,   her  doorie, 
An'   deil  a  ane  daured  tae  gang  near, 

Tho'  she  skirled  a*  her  micht 

Till  the  deid  o'  the  nicht — 
There  never  was  sic  a  galeer. 

An*  ne'er  a  ane  e'er  kent  what  ailed  her,  what  ailed  her. 
An'  neen  hed  the  smeddum  tae  spier ; 

But  fae  that  day  till  now 

They'd  be  will  in*  tae  vow 
There  never  was  sic  a  mincer. 

THE   SCUTTER   O'   LIFE. 


LIFE  was  naething  but  a  scutter 
Frae  the  day  that  he  was  born, 
For  fent  a  protick  e'er  he  tried 

But  brocht  him  fash  an'  scorn. 
At  skweel  he'd  ne'er  a  marra 

When  it  cam'  tae  bein'  blate ; 
For  'twas  naething  but  a  scutter, 
Whether  pen,  or  beuk,  or  ski  ate. 

'Twas  a  scutter  in  the  mornin' 

When   his   mither   gart  him   rise ; 
'Twas  a  scutter  richt  throwe  a'  the  day, 

Wi'  grumblin'  sichs  an*  sighs ; 
'Twas  a  scutter,  syne,  tae  tirr  himsel' 

When  beddin'  time  cam'  roun' ; 
An'  a  scutter  waur  than  ony 

Dichtin's  face  or  kaimin's  croon. 

When  skweelin*   days  were  deen  at  last, 

A  lingle  lang  he  grew ; 
An*  'twas  a  scutter  stannin'  straucht, 

A  scutter,  syne,  tae  boo. 
He  half-thocht  eence  o*  listin', 

But  he  thocht  an*   thocht   in  vain, 
Till  the  scutterin'  an*  thinkin' 

Gart  his  peer  heid  furl  again. 

'Twas  a  scatter  tae  gang  coortin", 

Tho'   he  tholed  it  weel  aneuch, 
For  his  deemie  lookit   'witchin* 

When  she  teen  his  e'e   an'    leuch ; 
But  he  britchened  ower  the  weddin', 

'Twas  the  weel-warst   soss  ava, 
An'  the  scutter  o't  near  gart  him — 

When  the  parson  speired — say  "  Na." 

'Twas   a  scutter,  syne,  the   nursin', 

For  his  fingers  were  a'   thooms  ; 
An'  greetin*   geets  he  couldna  bide, 

They  gied  him  aye  the  glooms. 
Wi*  bibbs  an'  cloots  an*  hippens — tchach  ! 

'Twas  scutter,  scutter  on, 
Frae  skreek  o*  licht  tae  throwe  the  nicht, 

Wi*  peace  an*  quaetness  gone. 

So   life  wis  jist  a  scutter, 

An',  as  far  as  he  could  see, 
'Twad  be  a  botch  an'  bucker 

When  his  time  cam'  roun*   tae  dee  ; 
An'  though  ower  here   'twas  ill  aneuch, 

He  winner't  lang  an'   sair, 
Gin  the  scutter  michtna,  efter  a', 

Be  ten-faul'  waur  ower  there. 

AT  THE  FIT  O'  BENNACHIE. 


WHERE  the   sun  strikes   in   the   mornin*   at  the  fit  o' 
Bennachie, 

An*  a  caller  burnie  trinkles  fae  the  hill, 
There's    a    thackit    hoosie   stannin'    wad    delight    your    hert 

tae  see, 
An'   for  years  in  memory  wad  be  wi'   ye  still. 

It's  but  a  hamely  but-an'-ben,  wi'  roses  roun'  the  door, 

An*  a  placie  biggit  tee  tae  haud  the  coo ; 
Wi*   a  rare  aul'    gairden   fu*  o*    scentit   favourites   by   the 
score — 

Oh  !  the  guff  o't  twines  aboot  my  hert  eynoo. 

There's  flags  upon  the  kitchie  fleer,  an'  peats  upon  the  fire, 
An*  the  blue  reek  brings  the  water  tae  your  een  ; 

Gars  the  kettle,  singin'  cheery  on  the  seety  crook,  inspire 
Thochts  o'  tea  an'  scones  wi*  butter  thick  atween. 

Ye   help   tae   fesh   the    hummlie   hame   when   milkin*    time 

comes  roon — 

She's  baiky't  hine  awa*   ahin  the  knowe — 
An'  when  the  het  milk's  foamin*  ower  the  cogue  an*  rinnin' 

doon, 
It  a  kin*  o*  pits  your  hert  up  in  a  lowe. 

The  wark  b'han',  ye  daunner  throwe  the  plantin*  up  the  hill, 

Tae  flap  amo*  the  heather  for  a  smoke ; 
Where  the  muckle  bee  is  bummin*  on  the  evenin*  air  sae  still, 

Busy  rypin*  ilka  sprig  tae  ful*  his  pyoke. 

The  sun  dips  bonnie  ower  the  howe,  we  fain  wad  langer  bide, 
But,  by  an*  by,  the  gweedwife  gie's  a  ca* ; 

The  gweedman  leads,   ye    follow  neist,   wi'  bricht  een  by 

your  side, 
In  the  plantin*  some  ane  gets  a  kiss  or  twa. 

Ye  dauchle  in  the  gloamin'  o*  the  dusky  simmer's  nicht, 
An*  ye  maybe  think  the  aul*  man  disna  see, 

Till  ye  sit  inbye  the  ingle  wi*  its  cosy,  loupin*   licht, 
Syne  ye  glimpse  the  wee  bit  twinkle  in  his  e'e. 

Here  gaithert  roon  the  birslin*  fire  o*  bleezin*  rosit  reels, 
The  hin'most  drowsy  *oor  sune  weers  awa*  ; 

An*   throwe  your  sleep   there    drifts  the  yoam   o*   murlin* 

reistit  peats, 
Wi*  a  breath  o*  honeysuckle  sweet  ower  a*. 

There's  routh  o*  grander  hooses,   and  there's  dootless  fowk 
mair  braw, 

Bit  I'm  dootin*  sair  gin  ony  ane  could  see 
The  marra  o*  that  thackit  hoose  sae  couthie,  kind,  an*  a*, 

Biggit  lythe  in  at  the  fit  o*  Bennachie. 

AN   OLD-WORLD  GARDEN  OF 
ROSES. 


P  HERE'S  an  olct- world  garden  of  roses, 
•••       Whose  fragrance  fills  the  air, 
And  the  beauty  and  peace  of  the  whole  wide  world 

Seem  gathered  together  there. 
The  song  of  the  mavis  swelling, 
The  hum  of   the  droning  bee, 
Come  borne  on  the  breath  of  sweetness, 
Laden  with  joy  to  me. 

In  this  old-world  garden  of  roses, 

With  its  old-world  fragrant  flowers, 
All  mossy  and  grey   the  sundial  stands, 

Counting  the  sunny  hours. 
When  the  years  slip  into  the  shadows, 

With  their  memories  grave  or  gay, 
This  old-world  garden  of  roses 

Will  dwell  in  my  heart  for  aye. 

LILTS  AND   LYRICS. 


Lilts  and  Lyrics. 


APRIL. 


Nature  awakens,  'tis  springtime  again, 
An'  earth's  bosom  welcomes  the  soft,  plashin'  rain; 
Frae  winter's  caul'  grip  she,  rejoicing,  is  free, 
An'  daily  is  buskin'  to  meet  summer's  e'e. 

Now  April  weeps  gently,  yet  smiles  through  her  tears, 
As  longing  for  summer,  still  winter  she  fears; 
The  sun  blinks  sae  bonnie  on  woodland  an'  lea, 
An    wiles  back  to  beauty  ilk  green  budding  tree. 

The  soft,  whisp'ring  win's  o'er  the  warning  earth  blow, 
An'  melt,  on  the  hillsides,  the  lang-lyin'  snaw ; 
The  troots  are  a'  loupin'  in  ilka  broon  bum, 
Where  cowslips  bloom  bonnie  the  banks  to  adorn. 

Come  forth  frae  thy  slumbers,  thou  sweet-droning  bee  I 
A  Welcome  awaits  thee  on  ilk  flowery  lea, 
An    sweet  music  swelling  where'er  thou  shalt  turn, 
An'  hope  gently  chiding  the  heart  that  Would  mourn. 

Oh!  welcome,  sWeet  April,  thy  soft,  sypin'  rain, 
An'  welcome  thy  sunshine  on  hillside  an    plain; 
Oh  I  long  may  thy  soughin'  win's  couthily  blaw 
To  wile  oor  sad  thoughts  frae  the  winter  awa'. 

THE  LASS  WI'  THE  AUL'  SILKEN  GOON. 


cam'  a  sweet  lass  doon  the  loanin' 
As  gloamin'    was   weerin'  awa' , 
She  hadna  a  plack  nor  a  farthin' , 

O'  siller  she  had  nane  ava; 
Bare-leggit  an'  barfit  she  trampit 

Fu'  mony  a  mile  roon  an'  roon, 
But  nane  that  I  kent  could  e'er  marra 
The  lass  wi'  the  aul'  silken  goon. 

She  sang  me  the  sangs  o'  the  hamelan', 

The  loWe  o'   dear  hame  in  her  e'e; 
The  sangs  o'  the  wide  rollin'   moorlan', 

The   hills  an'  the   blue  shoudin'   sea; 
Her  smile   Was  like  bricht  gleamin'  sunlicht, 

Her  hair  wavin'  bonnie  an'  broon, 
An'  ne'er  had  I  seen  one  sae  witchin's 

The  lass  wi'  the  aul'  silken  goon. 

"  Sweet  lass,  will  ye  be  my  ain  dearie?  " 

I  Wooed  an'  I  priggit  ju    sair ; 
"  I'll  shield  ye  fae  caul'  an'  fae  hunger, 

An'   braid  wi'  bricht  gowd  thy  dear  hair; 
I'll  busk  ye  sae  braw  an'  sae  bonnie, 

An'  mak'  ye  the  toast  o'  the  toon," 
But  aye,  Wi'  a  smile,  she  Wad  murmur — 

"  I'd  raither  my  aul'  silken  goon." 

O,  dinna  ye  tempt  me  sae  sairly, 

Ye  ken  *t  ">a^  ne'er  Jee  aoa, 
For  ne'er  could  ye  mak'  me  a  lady 

Tho'  buskit  in  cleddin'  sae   braw ; 
I'm  nocht  but  a  peer  wand'rin'  gangrel, 

Whose  hert  mayna  feel  love's  sweet  stoun'  " ; 
An'  sair  was  my  hert  u)i'  her  sobbin' — 

The  lass  ioi'  the  aul'  silken  goon. 

I  faulded  her  close  as  I  whispered, 

"  Dear  lass,  gin  ye' II  nae  bide  wi'  me, 
Where  Love  calls  I  surely  maun  follow, 

So  I'll  hae  tae  wander  wi'   thee." 
Her  een  like  the  stars  Were  a-shinin', 

An'  witchin'  her  voice's  sweet  tune, 
O!  gled  is  my  hert  noo  I've  wedded 

The  lass  wi'  the  aul'  silken  goon. 


ODD 

A    ROAMER'S   SANG. 


J'M  peer  f  the  pooch  as  a  tinker, 

An'  sair  hattden  doon  for  my  sins, 
But  I'm  rich  when  I  roam  oWer  the  moorlands, 
An'  gether  the  gowd  o'  the  whins. 

I  carena  a  doit  nor  a  docken 

For  a'   the  world's  galshichs  an'   gear, 
Gin  I  hae  the  Win'  blawin'   caller, 

There's  naething  I'd  niffer  sae  dear. 

Oh  I  gie  me  the  glint  o'  the  gowan, 
The  lilt  o'  a  birdie's  sWeet  sang; 

Oh!  gie  me  the  plash  o'  a  bumie 
That  wimples  sae  blythly  along. 

An'  gie  me,  when  gloamin'  is  fa' in', 
The  lass  wi'  the  lowe  in  her  een, 

The  lips  that  nae  honey  can  marra, 
An'  cheeks  wi'   the  rose's  reid  sheen. 

Then  deep  in  my  hert  will  contentment 

Bide  canty  an'  couthie  wi'  me, 
An'   riches  will  dower  me — nae  maitter 

Tho'  peer  i'  the  pooch  I  may  be. 

SPRING    O'    THE   'EAR. 


'TTHERE'S  green  on  the  sough, 

An'  there's  gowd  on  the  whin, 
An'  sweet  sings   the  burnie 

That   loups  ower  the   linn, 
O,  blythe  is  the  tune  o'   the  lad  on  the  lea, 
An    blythe  is  the  sang  o'  the  springtime  tae  me. 

The  lav'rock   lilts  sweet, 

An'   the  teuchat  cries  sair, 
An'   the  lad  wi'   the  harras 

Now   whistles  eence    mair, 

The  win's  soughin'  soft,  an'  the  sawin'  time's  here, 
O,  blythe  gang  the  days  in  the  spring  o'  the  'ear. 

The  goWan  glints  fair 

In  the  e'e  o'  the  mom, 
While  dews  wi'   bricht  jewels 

Her  sweet  cup   adorn, 

The  lamb's  bleatin'  music  now  fondly  We  hear, 
As  blythly  they  dance  in  the  spring  o'  the  'ear. 

There's  green  on  the  saugh, 

An'  there's  gowd  on  the  whin, 
There's  joy  tae  ilk  hert 

In  the  soft  soughin'   win', 
O,  blythe  is  the  wau^in    fae  winter  sae  drear, 
O,  blythe  gang  the  days  in  the  spring  o'  the  'ear. 

THE  LASS  THAT  MILKS  THE  COO. 


is  a  lass,  a  winsome  lass, 
A  lass  I  dearly  lo'e, 
She  bakes  the  bannocks,  breid,  an'  scones, 

An'  milks  the  hummlie  coo; 
She  milks  the  coo,  an'  lilts  a  sang 

That's  stow'n  my  hert  aWa' ; 
I  fain  Wad  hae  her  for  my  ain, 
The  sweetest  lass  o'  a'. 

She   waukens   wi'  the  mornin'   sun, 

As  blythsome  as  the  lark, 
An'  bonnie,  bonnie  loWe  her  een, 

Like  glintin'  starns  at  dark; 
An'  oh  I  my  hert  is  lowin'  tee 

While  haudin'  at  the  ploo, 
An    longin',  longin'  for  the  lass 

That  blythly  milks  the  coo. 

I'oe  roamed  ayont  the  shoudin'  sea 

For  mony  a  weary  mile, 
An'  ne'er  a  lass  that  e'er  I  met 

Could  wile  me  wi'  a  smile; 
But  noo,  alack,  I  fain  would  tak' 

A  waucht  o'  love's  sweet  breW, 
Sin'  I  hae  seen  the  winsome  lass, 

The  lass  that  milks  the  coo. 


A    Whiff  o'  the  Doric 7j 

There's  dootless  ither  lasses  sweet 

Wad  kindly  smile  on  me, 
But  I  hae  looks  tae  spare  for  neen, 

Whate'er  their  looks  micht  be ; 
There's  een  for  me,  she's  queen  for  me, 

See  bonnie,   leal,  an'  true; 
I  Widna  nifer  with  the  King 

The  lass  that  milks  the  coo. 


ODD 


72  A   Whiff  o    the  Doric 


DREEPIN'  AN'  DRAGGLED  AN'  A'. 


tinkler  wife  was  a  waefu'  sicht, 
Dreepin'  an    draggled  an    a' ,  an'  a', 
As  she  crap  thro'  the  toon  in  the  tail  o'  the  licht. 
An'  the  mirk  was  yokin'  tae  fa',  tae  fa'. 

Dreepin'  an    draggled  an    a  ,  an    a', 

Dreepin'  an    draggled  an    a', 
But  "  Hey  for  the  days  when  I  was  a  lass," 

The  days  that  are  far  awa',  awa'. 

Doon  by  the  bucht  o'  the  lambs  an'  yowes 
She  sat  in  the  lythe  o'  the  wa',  the  wa', 

An'  crooned  tae  her  cutty  among  the  breem  cowes, 
Dreepin'  an'  draggled  an'  a',  an'  a'. 

The  stars  cam'  blinkin'  heich  i'  the  lift, 
An'  the  meen  cam'  peepin    an    a',  an'  a', 

An'  the  nicht  win's  soughed  as  they  spak'  o'  the  drift, 
But  the  auld  wife  spak'  nac  ava>  ava- 

The  day  dawn  cam'  wi'  a  cauldrife  e'e, 

An    the  wife  lay  happit  wi'  snaw,  wi'  snaw, 

But  dreepin    an    draggled  nae  care  noo  had  she, 
For  her  soul  had  driftit  awa',  awa'. 

Dreepin'  an'  draggled  an'  a',  an'  a', 

Dreepin'  an'   draggled  an'  a', 
She'll  sigh  nae  mair  for  the  days  o'  a  lass 

Noo  her  days  are  deen  an'  awa',  awa'. 

Dreepin'  an'  draggled  an'  a',  an'  a', 
Dreepin    an'  draggled  an'  a'. 

THE   BONNIE  STIBBLE   LEA. 


0  WER  the  bonnie  stibble  lea, 

Where  the  winnin'  win's  blow  free, 
There  I'd  Wander,  lass,  wi'  thee, 

Sae  canty  in  the  gloamin' ; 
Gowden  stocks  on  ilka  han', 
In  their  ripened  glory  stan', 
Far  as  wanderin'  e'e  may  scan, 

Or  wanderin    feet  gang  roamin'. 

When  the  smilin'  harvest  meen 
Floods  the  rigs  wi'  siloery  sheen, 
Fain  I'd  see  your  ain  sweet  leen 

Come  linkin'  doon  the  loanin' ; 
Fain  wad  I  be  your  ain  jo, 
Gin  ye'd  whisper  sweet  an'  low 
Ye' II  be  mine  thro'  Weal  or  woe 

Till  life's  long,  ling'rin    gloamin'. 

Sae,  bonnie  lassie,  ower  the  burn, 
Dinna  sit  an'  sich  an'  mourn, 
Gie  your  saucy  smiles  a  turn, 

An'  gang  wi'   me  a-roamin' ; 
Ower  the  bonnie  stibble   lea, 
Where  the  winnin'  win's  blow  free, 
There  I'd  wander,  lass,  wi'  thee, 

Sae  canty  in  the  gloamin'. 

A  SANG  O'  THE  HEATHER  HILLS. 


f~}    SING  me  a  sang  o'  the  heather  hills, 

An'  the  lonely  curlew's  cry; 
O,  sing  me  a  sang  o'  the  heather  hills, 

Wi    the  white  cloods  sailin'  by; 
An'  I'll  breathe  the  scent  o'  the  heather  wild, 

An'  list  tae  the   blue-bells'  chime, 
As  the  rustlin'  win'  blows  doon  the  glen, 
I'  the  sweet-Voiced  simmer  time. 

O,  sing  me  a  sang  o'  the  heather  hills, 

Where  the  purple  blossoms  blow, 
An'  the  sang  o'  the  bee  soun's  drowsy  sweet 

Fae  mom  till  the  ecenin's  fa' ; 
An'  my  hert  £ens  sweet  contentment, 

Nae  ither  place  can  gie, 
For  my  ihochts  loup  aye  tae  the  heather, 

An'  the  heather  hills  I  see. 

Then  sing  me  a  sang  o'  the  heather  hills — 

The  hills  I  lo'e  sae  dear; 
O,  sing  me  the  sang  that  the  lao'rock  sings 

I'  the  momin'   lijt  sae  clear; 
An    the  tune  o'  the  bumie  tumlin 

V  the  sunlicht's  glintin'  gleam, 
I  can  hear  them  a'  when,  far  aWa', 

O'  my  heather  hills  I  dream. 

FAIR   FA'S    THE   GLOAMIN'. 


PAIR  fa's    the  gloamin', 

Where  I've  been  a-roamin' 
Among  yon  green  fynowes, 
When  the  goWan  steeds  its  e'e; 
The  mavis   is  singin' , 
His   love-notes  are  ringin' , 
A -charming  the  hearts 
O'  my  Peggy  an'  me. 

The  sun  sank  sae  cosy 
'Mang  cloods  reid  an'   rosy, 
An'  softly  the  win    soughed 
In  ilk  bir^en  tree; 
As  nicht  cam'  a-creepin' , 
The   stars  cam'  a-peepin  , 
Tae  licht  up  the  way 
O'  my  Peggy  an'  me. 

O,  gie  me  the  gloamin' , 
The  sweet-scented   gloamin', 
When  Nature  sae  drowsy 
In  sleep  steeks  her  e'e; 
Then  cares  are  forgotten, 
An'  sweet  peace  begotten, 
As  hamewith  We  wander, 
My  Peggy  an'  me. 

THE  HOWES   O'  BUCKSBURN. 


\tWEET  lilts  the  bumie  doon  the  howes, 

When  gloamin    softly  fa's, 
An'  soft  oWer  a'  the  whinny  knoiccs 

The  whisperin'  west  win'   blows; 
Where  cushats  croon  their  drowsy  tune, 

An'  sweet  the  mavis  sings, 
An'  mony  a  flooer  at  evenin'  'oor 

Its  incense  heavenward  flings. 

Oh  I  here  sweet  Nature  finds  a  home 

Sae  peaceful  an'  sae  fair, 
An'  here  I  often  love  toe  roam 

Sae  free  frae  strife  an'  care. 
Where  gowden  leaves  in  autumn  fa', 

An'  aye  the  burnie  rowes ; 
'Mid  simmer's  heat  or  winter's  snaw 

I  dearly  lo'e  the  Howes. 

Oh  I  fair's  the  gowden  simmer  day 

Among  its  winding  braes, 
While  laverocks  pour,  abeen,  their  lay 

O'  joyous  heaven-sent  praise; 
The  woodlands  ring,  as  wild  birds  sing, 

Wf  mony  an  echoing  strain, 
An'  hill  an'  dale  in  that  dear  vale 

Take  up  the  glad  refrain. 

Here  Nature's  fairest  tints  are  spread, 

Sae  rich,  sae  full  an'  free, 
An    beauty   here   is  surely  Wed 

Tae  ilka  flooer  an'  tree. 
Oh  I  ither  lands  are  ne'er  the  same, 

Nor  can  such  thoughts  arouse, 
An'  tho'  I  wander  far  frae  home 

My  hert  is  in  the  Howes. 


ODD 

O,  COME  WI'  ME  A-ROVIN'. 


Q     COME  ioi'   me  a-rovin 
A-doon  the  jemie  den, 
O,    come   u)i'  me  a-rovin 

When  gloamin's  ower  the  glen; 
The  mavis  noo  is  pipin  , 

The  burnie    lauchin'  sweet, 
An'  a'  the  noddin',  sleepin    flooers 

Lie  bonnie  won  oor  feet. 

O,  come  wi'  me  a-rovin' 

Tae  see  the  meen  arise, 
An'  licht  her  bonnie  silv'ry   loWe 

Ower  a'  the   dark'nin'  skies; 
Tae  see   the  birk  a-gleamin' , 

Tae  hear  the  soughin'    win' , 
An'  list  the  liltin    waters 

As  they  tummle  ower  the  linn. 

O,  come  wi'  me  a-rovin' 

A-doon   the  fairy  dell, 
An'   keek  thegither  cannily 

Deep   in  the  wishin' -Well ; 
Hands  fondly  jined  we'll  dip,  lass, 

Syne  as  the  clear  draps  fa' 
Lot  ilka  hert  sae  fondly  wish 

The  dearest  wish  o'  a'. 

My  wish  will  be  o'  thee,  lass, 

Tae  hae  ye  for  my  ain, 
An'  gin  ye' II  wish  for  me,   lass, 

We'll  never  mair  be  twain ; 
O,   breathe  thy  wish  sae  softly, 

As  sweetly   fa'in'  dew, 
My  hert  Will  ken  ilk  whisper 

Ere  it  leaves  thy  bonnie  mou'. 


n    n    a 

THE   AUL'  GEAN   TREE. 


/V7OO  chilly  win's  are  blawin'  £een, 

While  Winter  hands  his  ain, 
An'  spreads  his  robe  o'  snawy  white 

On  meadow,  hill,   an'  plain ; 
Bat  by  the  ingle  comer 

We  sit  sae  cosily, 
Where  a  sonsie  log  is  bleezin', 

Fae  the  aul'  gean  tree. 

It  grew  doon  by  the  fyiilyaird, 

When  I  wis  but  a  loon, 
An    among  its  mucfc/e  branches 

Aft  I  spielt  an'  tummelt  doon ; 
An    the  geans  Were  aye  far  sweeter 

Than  I've  tasted  fae  sin-syne, 
An'  the  memories  o'  its  blossoms 

Roon  our  aul'  herts  twine. 

It  stood  the  blasts  o'  winter 

Fae  long  ere  I  wis  bom, 
But  like  a  bride  in  springtime 

Wf  blossoms  Wad  adorn; 
An'  there  the  Boldie  biggitt 

An   aft  the  Robin  tee, 
For  a'  the  birds  were  trystit 

In  the  aul'  gean  tree. 

But  noo,  alas!  it's  vanished 

Fae  the  comer  o'  the  yaird, 
An'  its  form  is  torn  asunder, 

An'  the  ones  wha  lo'ed  hae  shared; 
Sae  when  the  win's  are 

We  sit  an'  feast  oor  e'e, 
An'  toast  oor  taes  sae  cosy 

At  the  aul'  gean  tree. 


D      D      D 

O,  KEN  YE  THE  LASSIE  I  LO'E  ? 


Q    KEN  ye  the  Howe  o'  the  Gadie  ? 

O,  ken  ye  the  lassie  I  lo'e  P 
She's  fair  as  the  dawnin  o'  momin'  , 

A  rosebud  her  sweet,  smilin'  mou  ; 
A  rosebud  wi'  fragrance  unfoldin'  , 

A  '  drookjt  wi'  sWeet  caller  dew  ; 
O,  ken  ye  the  lassie  I'm  meanin', 
The  ae  winsome   lassie  I  lo'e? 

O,  £en  ye  the  lassie  I'm  meanin'  ? 

The  lass  wi'  the  white  silken   goon, 
The  lass  Wi'  the  een  aye  sae  witchin'  , 

The  twa  een  o'  bricht  bonnie  broon  ? 
I  canna  get  sleepit  for  dreamin' 

The  hale  lanesome  nicht,  thro'  and  thro'  , 
O'  dreamin',  an'  wa^in'  ,  an'  longin' 

For  ae  winsome  lassie  I  lo'e. 


O,  what  wad  I  gie  tae  be 

Gin  ever  she's  thinkin'   o'  me  ? 
O,  what  Wad  I  gie  tae  be  kennin' 

Gin  ever  I'll  ial£  her  sweet  e'e  ? 
O,  what  Wad  I  gie  tae  be  fcenm'n' 

The  wye  her  dear  hert  I  micht  Woo  ? 
I'd  gie  the  hale  warld  —  ah!  sae  willin'  — 

For  jist  ae  sweet  £iss  o'   her  mou'. 

ROSES. 


QH,  I'd  fill  the  world  wi'  roses 

If  I  only  had  my  way, 
Wi'   roses  new  an'   roses  auld 
Tae  charm  us  day  by  day. 

The  red,  red  rose  for  passion, 

The  white  for  purity, 
An'  the  yellow,  nae  longer  forsaken, 

An  emblem  o'  joy  wad  be. 

An'  roses  pink  We'd  gather 

Tae  gie  ilk  blushin'   bride, 
Wi'  the  white  moss-rose  for  innocence 

That  blushes  canna  hide. 

In  ilka  field  a  garden, 

In  ilka,  neuk  a  bower, 
At  ilka  turn  an  auld  sun-dial 

Tae  mark   ilk  fleetin     hour. 

Sweet  rose  leaves  for  oor  pillows 

Tae  rest  oor  drowsy  heads, 
An'  heaps  an'    heaps  o'   roses 

Wad  be  oor  fragrant  beds. 

Then  Peace  wad  reign  o'er  a'  the  earth, 
An'  wars  wad  cease  tae  be, 

An    Love  wad  fill  ilk  gladsome  hert — 
//  things  Were  left  tae  me. 

Oh,  I'd  fill  the  world  wi'  roses, 

Wi'  roses  bright  an'  gay, 
Sweet  fragrant  roses  everywhere 

If  I  only  had  my  way. 

THE   BONNIE   BRAES   O'  COTHAL. 


E2RICHT  shines  the  sun  on  Cothal  Braes 

When  autumn  tints  are  glowin', 
There  sad  remembrance  fondly  strays 

Tae  dream  where  Don  is  flowin'. 
Oh,  fondest  hopes,  oh,  cherished  dreams, 

Sweet  heritage  of  sorrow, 
I  would  that  I  could  sleep  the  nicht 

An'  never  see  the  morrow. 

Oh,  I  had  eence  a  lad  an'  a', 

An',  oh  I  but  I  was  cheery, 
But  they  hae  ta'en  him  far  aWa' 

An'  left  me  sad  an'  weary; 
They  laid  him  doon  tae  sleep  aleen, 

Far  frae  his  ain  dear  valley, 
That  eence  was  fu    o'  joy  tae  me, 

Noo  turned  tae  melancholy. 

I  canna  bide  the  birfyen  woods 

Where  aft  we  gaed  a-roamin' ; 
I  ne'er  gang  near  the  dippin'  well 

Where  We  met  in  the  gloamin' ; 
The  lonely  nicht  I  twine  an'  toss, 

An'  greet  an'  long  for  momin', 
Yet  sad  am  I  tae  see  the  sun 

The  rosy  clouds  adornin'. 

Oh,  sair's  my  hert  on  Cothal's 

When  autumn  leaves  are  glowin', 
An'  wae's  my  hert  in  Cothal's  howes 

Where  Don  is  sweetly  flowm  ; 
For  aye  I  sigh,  an'  aye  I  sigh, 

An'  by  its  waters  sorrow; 
Oh,  fain  Wad  I  lie  doon  an'  dee, 

An'   wistna  for  the  morrow. 


a    c    n 

THE   LILTIN'  LASS. 


A   LASSIE  cam'   liltin',  cam'  liltin'  tae  me, 

An    bricht  was  the  glint  o'  her  bonnie  blue  e'e; 
An'  aye  as  she  sang  she  Was  lookjn'  ju    slee 
As  a  bird  in  the  sweet  o'  the  momin'. 

She  liltit  sae  sweet  that  my  hert  gied  a  thraw, 
An'  aye  as  she  liltit  it  flew  richt  awa' , 
An',  a'  in  a  blink,  deep  in  love  I  did  fa' 
Wi'  the  lass  that  was  sweet  as  the  momin'. 

O,  gin  I  Were  giftit  wi'  siller  an'  gear, 
O,  gin  I  Were  giftit  wi'  leamin'  an'  /ear, 
I'd  niffer  them  lichtly,  withoot  a  saut  tear, 
For  the  lass  liltin'  sweet  in  the  momin'. 

The  lassie  cam'  liltin' ,  cam'  liltin'  tae  me, 
An'  bricht  was  the  glint  o'  her  bonnie  blue  e'e; 
An',  O,  but  my  life,  noo,  sae  blythly  I'd  gie 
For  the  sweet  liltin'  lass  o'  the  momin' . 


ana 

BY    URIE    WATER. 


IBBIE   connacht  a'    her  coaties, 

Blaudit  a'  her  goon, 
Tiggin'  by  the  Urie    Water 

Wi'  a  neibour  loon; 
Aye  she  grat,  an    aye  she  sabbit, 
Aye  she  sighed — "  Ah,  me  I 
What  can  I  say  when  my  minny 
Casts  her  een  on  me?  " 

Ower  the  steppin' -stanes  sae  lichtly 

Lap  her  silken  shoon, 
Till  she'd  slipped,  an'  in  the  Urie 

Dabbled  a'  her  goon; 
On  the  banks  the  gowden  gowans 

Steekit  ilka  e'e, 
While  she  lay  among  them  sabbin' — 

Wae  o'  hert  was  she. 

Jockie  vowed  he  lo'ed  her  fondly — 

Peer,  daft,  lovin'   loon; 
Swore  he'd  wed  her — ah  I  sae  willin'- 

In  her  dreepin'   goon; 
Tibbie  siched  an'  sighed  ju    sairly — 

"  Ah  I  what  will  I  dee 
When  my  ain  dear,  lucky  daddy 

Casts  his  e'e  on  me?  " 

Jockie  faul't  her  in  his  bozie, 

In  her  drabbled  goon; 
Kissed  her  ower  and  outer  sae  fondly — 

Peer,  daft,  looin'   loon; 
Thro'  her  tears  the  smiles  Were  glintin' — 

Rosy-reid  was  she — 
Home  they  Wandered  thro'   the  heather, 

LoOe  in  ilka  e'e. 


ODD 

O,  CAUL'  BLAWS    THE    WIN'. 


CA  UL'  blaws  the  Win'  jae  the  snau)  hills  o'  Dee, 
O'  caul'  blaws  the  win'  on  my  true  love  an'  me, 
But  warm  lowes  the  hert  that  has  love  a'  its  ain; 
It  fears  nae  the  blast  o'  caul'  winter  again. 

Of  we  fear  nae  the  blast  o'  caul  winter  again, 
The  wild  driftin'  snaw,  nor  the  dour,  drioin'  rain; 
Wf  love's  tender  flame  lowin   sweet  in  ilk  Vein, 
We  fear  nae  the  blast  o'  caul'  winter  again. 

O,  wild  roars  the  storm  thro'  the  glen  far  away, 
An'  dark  lowers  the  clouds  at  the  wakenin'  o'  day. 
But  like  the  dear  laverock  that  lilts  o'er  the  plain, 
We  fear  nae  the  blast  o'  caul'  winter  again. 

O,  caul'  win's  o'  winter  may  roar  an'  may  blaw, 
An'  wild  be  the  nicht  wi'  its  deep,  driftin'  snaw; 
But  warm  loWe  oor  herts,  We  hae  love  a'  oor  am, 
An'  fear  nae  the  blast  o'  caul'  winter  again. 


n    n    n 

THE    WEE   BIT  LASS. 


Q     HEARD  ye  o'  the  wee  bit  lass 

That  cam'  to  oor  bit  toon, 
Wi'   ne'er  a  shee  to  hap  her  feet, 

An'   ne'er  a  dud  nor  goon  ? 
She  cam'  when  cocks  begood  to  craW — 

The  'oor  had  chappit  three — 
The  dearest,  sweetest  Wee  bit  lass 

That  ever  e'e  did  see. 

Her  Wee  bit  face  is  like  the   blink 

O'  simmer  ower  the   lea, 
An'  O,  but  bonnie,  when  she  lauchs, 

The  glintin'  o'  her  e'e. 
Her  Wee  bit  nose  pe  scarce  can  see, 

But  sweet  her  Wee  bit  mou'f 
I  fain  wad  £/ss  her,  ower  and  ower, 

The  hale   long  day  richt  thro'. 

Her  Wee  bit  taes  are  saft  as  silk; 

Her  wee  bit  steekit  nieces 
Are  grippit  ticht,  as  gin  she  hands 

A  fortune  in  their  lieCes. 
Her  faither  sits  an'  claws  his  poW, 

An    O,   but  prood  is  he, 
To  hae  the  wee  bit,  sweet  wee  lass 

To  lo'e  sae  cantilie. 

O,  blessin's  on  the  Wee  bit  lass 

That  cam'   to  oor  bit  toon, 
Wf  ne'er  a  shee  to  hap  her  feet, 

An'   ne'er  a  dud  nor  goon; 
But  aye  We'll  cled  her  snug  an'  Warm, 

Her  faither  dear  an'  me, 
An'  lo'e  oor  bonnie,  sweet  Wee  lass 

Until  We  baith  shall  dee. 

IN   THE   HOWE   O'  GEERIE. 


the  bonnie   burnie-side, 
Where  the  violets  shyly  hide, 
Aft  I  roam  at  eventide, 

An'  there  I  meet  my  dearie; 

Roon   oor  heids  the  bonnie  breem 

Waves  jist  like  a  gowden  stream, 

Makin'  life  a  joyous  dream 

Sae  that  we  ne'er  may  weary. 

When  the  mavis'   lovin'  note 
Rings  jae  some  sweet,  leafy  grot, 
Thochts  an'  cares  are  a'  forgot 

An'  herts  beat  licht  an'  cheery; 
Where  the  myrrh-bush  scents  the  breeze 
'Neath  yon  bonnie  birken  trees, 
Sweet  the  happy  hour  that  flees 

When  I  am  wi'  my  dearie. 

Ne'er  a  silken  goon  has  she, 
Gowd  an'  jewels  ne'er  will  be 
Half  sae  rare  as  her  bricht  e'e 

In  a'  the  HoWe  o'  Geerie; 
Where  the  Gadie's  loupin'  tide 
Weds  Wi'  Urie's  waters  wide, 
There  at  evenin'  I  Wad  bide, 

An'   wander  wi'  my  dearie. 

THE    GOWD   O'  THE   LAVEROCK   BRAES. 


HERE'S  glintin    gowd  on  the  Laoerock  Braes, 

Where  the  breem  blooms  o'er  the  lea; 
There's  liltin'  birds  on  the  birken  sprays, 

But  wae  is  my  hert  iae  me; 
An    fair  tho'  the  gowans  blythly  blaw 

Tae  the  wile  o'  the  lintie's  sang, 
I'm  fain  tae  greet  when  the  morn  I  meet, 

An'  the  nichts  sae  dowie  long. 

There's  glintin    gowd  on  the  Laoerock  Braes, 

As  aye  there  eest  tae  be, 
An'  liltin    birds  on  the  glintin'  sprays, 

That  sang  tae  my  love  an'  me. 
An    bricht  tho'  the  sun  may  shine  at  e'en, 

An'  saft  tho'  the  breezes  blaw, 
I  gang  nae  mair  noo  my  hert  is  sair, 

An'  my  looe  far,  far  awa'. 

There's   glintin'  gowd  on  the  Laverock  Braes, 

An'  oh  I  that  my  love  could  see 
The  bloom  o'  the  breem's  sweet  gowden  sprays 

Nae  mair  I'd  dowie  be. 
But  wae's  me,  wae's  me,  wae  am  I, 

An    wae  fa'  the  nichts  an'  days, 
Tho'  the  birdies  lilt  in  the  birken  hoWes, 

An'  there's  gowd  on  the  Laverock  Braes. 

An     oh!  for  the  gowd  o'  the  Laverock  Braes, 

An'  oh!  for  the  Untie' s  sang, 
An'  oh!  for  the   gotod  o'   the  Laverock  Braes, 

An'  the  lad  that  bides  sae  long. 
An'   wae  for  the  hert  o'  a  dowie  maid, 

Thro'  the  lang,  long  dowie  days; 
Oh!  wae  for  the  lass  that's  left  her  leen, 

Wi'  the  gowd  on  the  Laverock  Braes. 


D      D      D 

A    WEE   BIT   DRAPPIE,  O. 


HEN  wintry  win's,  sae  caul'  an    keen, 

Blow  ower  oor  biggins  dreary,  O, 
We'll  roon  the  ingle  sit  at  e'en, 
An    lilt  ju    blythe  an'  cheery,  O. 

An    aye  We'll  tak'  a  drappie,  O, 

A    Wee  bit   canty  drappie,  O, 

We'll  lauch  an'  crack  oor  thoombs  at  care, 

An    tak'  oor  Wee  bit  drappie,   O. 

Gin  dour  misfortune  throw  her  mou 

An    at  oor  door  come  tirlin',  O, 
We'll  quaf  what  Fate  may  chance  tae  brew, 

An'  oor  ain  wye  gang  dirlin',  O. 

So  gin  oor  life  be  short  or  long, 

An'  whether  sad  or  happy,  O, 
Let's  aye  jist  lilt  a  cheery  sang, 

An    drink  a  wee  bit  drappy,  O. 


a    n    n 

WHEN   GLOAMIN'  CREEPS   DOON. 


the  gloamin    creeps  cannily  doon  oWer  the  lea 
I  haud  awa'  blythly  my  Jennie  tae  see, 
We  meet  i'  the  lythe  o'  the  aul'  ihactyi  bams, 
Wi'  the  licht  o'  the  meen,  or  the  glint  o'  the  stams; 
I  feast  on  her  mou'  an'  the  lowe  o'  her  een, 
Weel  kennin    her  marra  teas  never  yet  seen, 
Wi'  her  smiles  an'  her  wiles  toitchin'  bonnie  tae  see, 
There's  ne'er  sic  anither  sae  winsome  tae  me. 

She's  guileless  as  ever  the  lambs  i'  the  Spring, 

Wi'  a  voice  liltin'  sweet  as  the  lark  on  the  wing, 

An'  aft  as  I  meet  her  I'm  priggin'  fu'  sair 

Tae  haud  me  fae   bidin'  my   /een  ony  mair ; 

But  aye  she  says,  "  Weyt  ye  till  mither  says  'Ay,' 

Syne  I'll  gang  Wi   ye,  laddie,  withoot  sich  or  sigh, 

Sae  jist  cannily  try  her  your  fenny  tae  gie, 

For  until  she  says  'Ay,'  ye  can  never  get  me." 

Her  faither,  the  concert  aul'  carle,  says  "  Na," 

Gin  I  hint  aboot  ta^in    his  dawtie  awa  , 

But  I  carena  a  p/ac£  nor  a  farthin',  nor  baith, 

I  maun  hae  her  ere  long,  be  he  never  sae  laith; 

Tho'  her  mither  aft  sabs  'tween  a  smile  an   a  tear, 

An'  vows  for  her  Jenny  I  never  maun  spier, 

Sae  I  couthily  say  gin  sweet  Jenny  she'd  gie 

That  oor  ain  dear  aul'  Granny  some  day  she  may  be. 

A   LASSIE  cam'  liltin'  yestreen  outer  the  lea, 

I  got  a  bit  blink  o'   her  bonnie,  bricht  e'e, 
But  she  cuist  up  her  heid  fin  she  lootyt  at  me, 
An'  O,  but  I  lo'ed  her  sae  dearly. 

She  cuist  up  her  heid,  ay,  an'  wi'  muckle  scorn, 
For  I  was  but  lowly  an'  peerly  bom; 
An'  a  croon  or  a  coronet  she  micht  adorn — 
E'en  tho'  she  be  ne'er  lo'ed  sae  dearly. 

Her  goon  it  was  silken,  an'   gowd  was  her  hair, 
An'  the  lowe  o'  her  cheeks  the  reid  rose  micht  compare; 
An'  I  priggit  sae   wistfu'   a  £fss  she  micht  spare 
Tae  een  that  aye  lo'ed  her  sae  dearly. 

She  tossed  her  bricht  heid,  an'  she  thrawed  her  sweet  mou', 
An'  gied  me  a  glower  that  nigh  stabbit  me  thro' ; 
"  My  pisses  are  nae  for  sic  beggars  as  you 
E'en  tho'  they  may  lo'e  me  sae  dearly." 

I  grippit  her  fest,  an'  I  grippit  her  ticht, 
An'  swore  I  wad  fciss  her  the  hale  simmer  nicht, 
An'  tho'  peer  f  the  pooch  as  a  wild  tinkler  wicht, 
Ere  momin'  she'd  lo'e  me  richt  dearly. 

She  twined  her  aboot  wi'  her  face  in  a  lowe, 
Her  een   like   the  bumie  that  lilts  doon  the  hoWe, 
An'  her  hert  like  a  birdie  was  fluff' rin  ,  I  trow, 
As  her  cheek  tae  my  ain  cam'  sae  nearly. 

She   whispered,  "  Gin  ye' II  tak'  yer  han's  off  o'  me, 
My  han'  ye  shall  hae,  lad,  sae  willin'  an    free," 
Syne  she  gied  me  a  s^e/p  brocht  the  tear  tae  my  e'e, 
An'  the  teeth  in  my  heid  dirled  queerly. 

I  glowered  at  the  lassie,  sae  sairly  dismayed, 
For  little  I  k.ent  o'   the   wyes  o'  a  maid; 
But  she  leuch  as  she  ran  oWer  the  heather  an    said — 
'*  That's  tae  ma£'  ye  jist  lo'e  me  mair  dearly." 

The  deil's  i    the  lass,  or  the  deil's  i'  mysel' , 
An'  heid  or  heels  eemist  I  scarce  yet  can  tell, 
But  she's  tethered  my  hert  wi'  her  ain  witchin'  spell, 
An',  O,  but  I  lo'e  her  sae  dearly. 


ana 

com  is  wacin'   bonnie,  O, 
An'  apples  on  the  tree, 
There's  mony  a  bonnie  lass,  O, 

But  nae  a  ane  for  me; 
An'  I  could  lo'e  a  sweet  lass, 
Tho'  peer's  a  wee  bit  moose; 
An'  canty  we'd  be  aye,  O, 
In   some  wee   thackit   /loose. 

There's   roddens   glintin'  reidly,  O, 

On  mony  a  gowden  tree; 
There's  mony  a  smilin'  lass,  O, 

But  nae  ane  smiles  tae  me. 
An'  I  could  lo'e  a  sweet  lass, 

An'  be  sae  kind  an    crouse, 
When  bidin'  wi'  my  ain  lass 

In  some  Wee  ihackit   hoose. 

There's   roses  sweetly  bloomin' ,  O, 

Wi'  fragrance  dear   tae   me ; 
An'  mony  a  lass  as  sweet,  O, 

Aft  charms  my  rooin'  e'e; 
An'  I  could  lo'e  a  dear  lass, 

Sae  modest,  fair,  an'  douce, 
An'  aye  be  canty  bidin',  O, 

In  some  Wee  thactyt  hoose. 

JN  a    the  Ian    o'  Logic,  O, 
The  dearest  spot  tae  me 
Is  where  the  Urie  sings  sae  sweet 

Her  sang  tae  Bennachie; 
There  Gadie  brings  her  liltin'  stream, 

An    swells  the  murm'ring  strain, 
That  fills  yon  ne'er-forgotten  vale 

Wf  memory's  sweet  refrain. 

In  a'  the  Ian'  o'  Logie,  O, 

The  fairest  time  tae  me 
Is  when  the  heather  sweetly  blaWs 

Far  yont  tae  Bennachie; 
The  drowsy  hummin'  o'  the  bees, 

The  lowin'  o'  the  kye, 
/  long  tae  hear  them  a'  again, 

Where  Gadie's  liltin    bye. 

In'  a'  the  Ian'  o'  Logie,  O, 

The  only  home  for  me 
Is  where  yon  thacfyt  hoosie  sits 

In  sicht  o'  Bennachie; 
The  roses  twinin'  roon  the  door 

Are  twined  aboot  my  hert, 
An'  scent  the  daffin'  breeze  that  blows 

Sae  sweet  fae  ilka  airt. 

O,  bonnie  Ian'   o'  Logie,  O, 
O,   fairest  Ian'  o'  Logie,  O, 

My  hinmost  thocht  will  surely  be 
O'  thee,  my  bonnie  Logie,  O. 

